Газета Норма маслахатчи / 2014 год / № 34 / Ватанимиз мустақиллигининг 23 йиллиги олдидан\nМамлакатимизда ҳуқуқий ҳимоя имкониятлари кенгайиб бораётгани ва мустаҳкамланаётгани ҳар бир фуқаронинг ўзини эркин ҳис этиши, энг муҳими, эртанги кунга бўлган ишончи ортишига хизмат қилмоқда. Президентимиз\nИслом Каримов раҳнамолигида барпо этилган ҳуқуқий-демократик, эркин фуқаролик жамияти ана шундай имкониятлар учун мустаҳкам замин яратаётир.\nЎзбекистон Республикаси Олий суди Фуқаролик ишлари бўйича судлов ҳайъати раиси Холмўмин ЁДГОРОВ билан ЎзА мухбирининг суҳбати суд тизимидаги ўзгаришлар, ҳуқуқий ҳимоянинг замонавий имкониятлари ортаётгани самаралари ҳақида бўлди.\n– Истиқлол туфайли мамлакатимизда фуқароларнинг ҳуқуқ ва эркинликларини ҳимоя қиладиган суд ҳокимияти шакллантирилди, – дейди Х.Ёдгоров. – Бу борада судларни инсон ҳуқуқ ва эркинликларини ишончли ҳимоялашга хизмат қиладиган мустақил давлат институтига айлантиришга қаратилган кенг кўламли ташкилий-ҳуқуқий чора-тадбирлар амалга оширилгани муҳим аҳамият касб этди.\nДавлатимиз раҳбарининг 2000 йил 14 августдаги «Ўзбекистон Республикасининг суд тизимини такомиллаштириш тўғрисида»ги Фармони одил судловнинг сифати янада яхшиланишида муҳим омил бўлди. Мазкур Фармон асосида судлар ихтисослаштирилди, яъни умумий юрисдикция судлари негизида жиноят ва фуқаролик ишлари бўйича судлар ташкил этилди. Бу уларнинг ишларни малакали асосда кўриб чиқиш, инсон ҳуқуқ ва эркинликларини тўла ва ҳар томонлама ҳимоя қилиш бўйича иш фаолияти самарадорлигини оширди.\n2001 йил 1 январдан ўз фаолиятини бошлаган фуқаролик ишлари бўйича судлар фуқаролар ҳамда фуқаро ва юридик шахслар ўртасидаги муносабатларни ҳуқуқий тартибга солиш, томонларнинг қонуний ҳуқуқ ва манфаатларини ҳимоя қилиш борасида самарали иш олиб бормоқда.\nСоҳадаги ишларнинг ошкоралигини таъминлаш ҳамда уни соддалаштириш мақсадида буйруқ тартибида иш юритиш институти жорий этилгани фуқаролар ва юридик шахсларга катта қулайлик яратди. Шу асосда маълум тоифадаги низосиз талаблар бўйича судья суд буйруғи чиқариш ваколатига эга бўлди. Бу, ўз навбатида, фуқаролар ўртасидаги низоли бўлмаган фуқаролик муносабатларини ортиқча оворагарчиликсиз тартибга солиш имкониятини яратди. Ишни даъво тартибида кўриш билан боғлиқ ортиқча сарфланадиган вақт ва харажатларнинг олди олинди. 2013 йилда бир миллиондан ортиқ суд буйруғи чиқарилганлиги бунинг далилидир.\n– Ҳозирги кунда кўпчиликнинг эътиборини тортаётган, келгусида фуқароларга Интернет орқали судга мурожаат қилиш имкониятини яратадиган электрон судлов тизими ҳақида сўзлаб берсангиз.\n– Судлар фаолиятига замонавий ахборот-коммуникация технологияларини жорий этиш ишларни кўриб чиқиш сифатини ошириб, муддатини қисқартириш имконини беради. Бу фуқароларнинг вақти, маблағи тежалиши, ҳуқуқлари ўз вақтида тикланишига кенг йўл очади.\nШу мақсадда Ўзбекистон Республикаси Олий суди ҳамда БМТ Тараққиёт дастури ҳамкорлигида «Фуқаролик судловини такомиллаштириш: самарали суд бошқаруви» лойиҳаси тайёрланди. Ҳозир ушбу лойиҳа амалиётга татбиқ этилиб, шу асосда «E-Sud» электрон судлов миллий ахборот тизими ишлаб чиқилди. Мазкур ахборот тизими орқали судларда электрон ҳужжат алмашинуви жорий этилмоқда. Чунки тизим тарафларга суд хабарномаларини ва ҳужжатларини ахборот-коммуникация технологиялари воситалари орқали жўнатиш, суд ҳужжатларини ишлаб чиқилган намуналар асосида тайёрлаш, суд мажлисларининг ягона тақвимини жорий этиш, суд ҳужжатлари сақланадиган ягона маълумотлар базаси ва суд ҳисоботларини тузишни автоматлаштириш каби вазифаларни ўз ичига олади.\nБугунги кунга келиб мазкур тизим орқали 17 мингдан ортиқ суд буйруғи бериш ҳақида ариза келиб тушди. Улар судья ва суд ходимлари томонидан ахборот тизимидан фойдаланган ҳолда кўриб чиқилди.\nШу ўринда мазкур жараёнга бир назар ташласак: суд девонхонасида жойлашган компьютерга келиб тушаётган даъво аризалари мониторда намоён бўлиши билан девонхона ходими уни махсус тармоқ орқали суд раисига электрон усулда жўнатади. Раис ўз навбатида уни тегишли судьяга узатади. Бу бир неча дақиқани олади ва бу жараёнда компьютердаги келиб тушаётган ишлар сони кўрсатилган рақам камайиб боради. Судья ишни қабул қилиб олгач, қисқа вақтда бир неча ўнлаб иш бўйича суд буйруғи чиқаради. Энг муҳими, тизимни ўзида жорий этган юридик шахслар, масалан, солиқ инспекцияси, электр тармоқлари каби идоралар жараённи кузатиш, ишнинг натижасини зудлик билан билиши мумкин.\nМазкур тизим орқали судга мурожаат қилишнинг афзаллиги шундан иборатки, судга даъво талаби билан мурожаат қилишни истаган фуқаро тизимга кириб, судга мазкур даъво талаби билан мурожаат қилишда қандай ҳужжатлар илова қилиниши лозимлиги, даъво аризани қандай расмийлаштириш, давлат божи тўлови миқдори, қўшимча тақдим этилиши лозим бўлган ҳужжатлар борасида тўлиқ маълумот, яъни ҳуқуқий ёрдам олади. Хусусан, тизимнинг ўзи фуқаро даъво ариза турини танлаши билан низони судда кўриб чиқиш учун лозим бўлган маълумотларни сўрайди. Даъво ариза топширилгач, суд томонидан кўриб чиқишга қабул қилинганлиги ёки қабул қилиш рад этилганлиги ёхуд ҳаракатсиз қолдирилгани ҳақида маълумот суд веб-саҳифасида акс эттирилади. Натижада судга мурожаат қилган фуқарода суднинг тегишли ажрими билан танишиш ва уни олиш имкони пайдо бўлади.\nБундан ташқари, тизимнинг яна бир қулайлиги, бу тарафлар даъво аризаси топширишига қадар фуқаролик ишлари бўйича судлар томонидан тегишли масалалар юзасидан қабул қилинган ҳужжатлар билан танишиши мумкинлигидир. Бу даъво талабининг қаноатлантирилиши эҳтимолини баҳолаш имкониятини беради. Бунда шахсий маълумотларни ҳимоя қилиш назарда тутилган бўлиб, тизимнинг ўзи суд процессуал ҳужжатларини деперсонализациялайди, яъни шахссизлантиради.\nТизимда Интернет тармоғига уланиш имконияти бўлмаган фойдаланувчилар ҳамда судга мурожаат қилган фуқароларнинг судья ёки суд раисининг қабулини кутиб сарсон бўлмасликлари, ўзларини қизиқтирган масала бўйича маълумот олишлари инобатга олинган. Махсус ахборот киосклари олиниб, улар «E-Sud» тизими синовдан ўтказилаётган фуқаролик ишлари бўйича Зангиота туманлараро суди биносига жойлаштирилди. Фуқаро мазкур киоск орқали ўзини қизиқтирган масала тўғрисида, шунингдек, мурожаати қачон судда кўрилиши, агар кўрилган бўлса, суд қарори, унинг қонуний кучга кирган ёки кирмаганлиги, ижрога юборилгани ёки юборилмаганлиги ҳақида тўлиқ маълумот олиши мумкин.\n«Е-Sud» тизимида судьялар ишни электрон ҳолда, қоғоз папкаларни юритмаган ҳолда ўрганиши, кўриб чиқиши, қарор қабул қилиши фақат иқтисодий фойда келтиради.\n«Е-Sud» тизимининг «Электрон ҳисобот»и эса фуқаролик ишлари бўйича туманлараро, туман (шаҳар) судларининг ҳисоботларини автоматик тарзда шакллантиришга мўлжалланган. Ушбу тизимни республика судлари бўйича жорий этиш орқали фуқаролик ишлари бўйича судлар статистик ҳисоботларини марказлаштириш ва биринчи инстанция судьяси иштирокисиз йиғиш ҳамда шакллантириш мумкин бўлади.\nУмуман, «Е-Sud» электрон суд иш юритуви тизими суд-ҳуқуқ соҳасида амалга оширилаётган ислоҳотларни янги босқичга кўтариш орқали инсон ҳуқуқлари ва манфаатларини янада ишончли, ортиқча сансалорликларсиз ҳимоя қилиш имкониятини янада кенгайтиради.\n– Фуқаролик ишлари бўйича судлар тузилишида қандай ўзгаришлар амалга оширилди ва бу фуқароларга қанчалик қулайлик яратмоқда?\n– Таъкидлаш жоизки, сўнгги беш йил ичида фақат фуқаролик ишлари бўйича судлар томонидан кўриб чиқилган ишлар, жисмоний ва юридик шахсларнинг мурожаатлари уч-тўрт баробар кўпайди. 2014 йилнинг биринчи ярмида фуқаролик ишлари бўйича судлар томонидан 106 мингдан ортиқ иш кўриб чиқилган. Шунингдек, 470 мингдан ортиқ суд буйруғи чиқарилган. Суд буйруғи чиқарилган аризалар бўйича 426 миллиард сўмдан зиёд маблағ ундириш белгиланган. Фуқаролик ишларининг 86 фоизи бўйича ҳал қилув қарори чиқарилган, шундан 89 фоизи бўйича даъво қаноатлантирилган.\nБу фуқароларимизнинг ҳуқуқий маданияти, судларга бўлган ишончи, иш кўламининг ошиб бораётганидан далолатдир. Бу ишларни малакали ва сифатли кўриб чиқишни янада яхшилаш, шу билан бирга, туман судлари тузилмасини қайта кўриб чиқиш лозимлигини кўрсатди.\nДавлатимиз раҳбарининг 2013 йил 4 октябрдаги «Туман ва шаҳар умумий юрисдикция судлари фаолиятини такомиллаштириш ва самарадорлигини ошириш чора-тадбирлари тўғрисида»ги фармони фуқаролик ишлари бўйича туманлараро, туман (шаҳар) судлари фаолиятини самарали ташкил этишда муҳим омил бўлди. Чунки шу асосда қўшимча равишда фуқаролик ишлари бўйича 12 туманлараро (туман) суди тузилиб, судларнинг янгиланган тузилмаси (юрисдикция ҳудуди) тасдиқланди. Жорий йилнинг ўтган даврида Фориш, Бойсун туманлари судлари ва Пайариқ, Касби, Қуйи Чирчиқ, Юқори Чирчиқ туманлараро судлари иш бошлади.\nЯнги тузилаётган фуқаролик ишлари бўйича туман ва туманлараро судларини тўлдириш ҳамда иши нисбатан кўп бўлган амалдаги судлар ходимларининг сонини кўпайтириш учун судьяларининг сафи 71 нафарга кенгайтирилмоқда.\nФармонга мувофиқ Ўзбекистон Республикаси Олий судида Судлар ташкилий фаолиятини мувофиқлаштириш бошқармаси ташкил этилди. Мазкур тузилма судьялар мустақиллиги ҳамда уларнинг фақат қонунга бўйсуниши тамойилига қатъий риоя этган ҳолда, судларнинг ижро интизоми билан боғлиқ ишларини назорат қилмоқда. Бу одил судловни таъминлашга ижобий таъсир кўрсатаётир. Шунингдек, Суд амалиётини умумлаштириш бўлими негизида ахборот-таҳлил бўлими тузилди. Унинг ходимлари суд амалиётини умумлаштириш натижаларига оид таҳлилий материаллар тайёрлаш, аниқланган камчиликларни бартараф этиш, амалдаги қонун ҳужжатларининг суд амалиётида бир хилда ва тўғри татбиқ этилиши юзасидан тегишли ҳужжат лойиҳаларини ишлаб чиқиш каби вазифаларни бажармоқда. Бу ишларнинг тизимли равишда ўрганилиб, таҳлил этиб борилиши, аниқланган камчиликларни ўз вақтида бартараф этиш чораларининг кўрилиши суд ишлари самарадорлиги ошиши ва, албатта, ягона суд амалиёти юритилишига хизмат қилмоқда.\nХулоса қилиб айтганда, суд ишларининг ўз вақтида кўрилиб, ҳал этилаётгани, бу борада замонавий имкониятлардан фойдаланилаётгани халқимиз учун яратилган катта қулайлик бўлиши билан бирга, халқаро ҳуқуқ амалиётига ҳам тўлиқ мос келади. Бу суд-ҳуқуқ соҳасини янада демократлаштириш ва либераллаштириш, фуқаролар ҳуқуқ ва эркинликларини юксак даражада ҳимоялашга хизмат қилмоқда.


АҚШда эмланмаган ҳарбий хизматчилар ишдан бўшатилди\nАҚШда коронавирусга қарши эмланмаган ҳарбий хизматчилар ишдан бўшатилади. Бу ҳақда Қозоғистондаги COVID-19 тарқалишининг олдини олиш бўйича идоралараро комиссиясининг Telegram-каналида маълум қилинди.\nАҚШда 28 ноябргача коронавирусга қарши эмланмаган ҳарбий хизматчилар ишдан бўшатилади. Ҳарбий-денгиз кучлари захирасида бўлганлар 28 декабргача эмланишлари шарт. Ҳозиргда АҚШ Мудофаа вазирлиги маълумотларига кўра, денгиз флотининг 94 фоизи COVID-19 га қарши эмлашнинг тўлиқ курсидан ўтган.\nКиритилди: 06:00 18.10.2021. Ўқилди: 782 марта. Фикрлар сони: 0 та.\nЎзбекистон 2022 йилда ИҲТ (Иқтисодий Ҳамкорлик Ташкило...


КХШТ раҳбарлари Қирғизистонга ҳарбий ёрдам масаласида келиша олмадилар - BBC News O'zbek\nКХШТ раҳбарлари Қирғизистонга ҳарбий ёрдам масаласида келиша олмадилар\nImage caption КХШТ раҳбарлари ташкилот Қирғизистондаги воқеаларга тезкор муносабат билдиролмаганини тан олишган\nЕреванда учрашган МДҲ Коллектив Хавфсизлик Шартномасига аъзо давлатлар раҳбарлари Қирғизистонга ҳарбий ёрдам борасида келиша олмаганлар. Арманистон Президенти Серж Саркисян бу борадаги маслаҳатлашувларнинг давом этишини айтган.\nҚирғизистон июн ойида юзлаб, асосан ўзбекларнинг ўлимига олиб келган зўравонликлар ортидан МДҲ хавфсизлик ташкилотидан ҳарбий жиҳозлар етказиб бериш ва қирғиз ҳарбийларини тайёргарликдан ўтказишда ёрдам сўраганди.\nСаммит арафасида Қирғизистоннинг ўзбек жамоаси КХШТ раҳбарларига мурожаат билан чиқиб, зўравонликларда гумон қилинаётган қирғиз армиясига қурол-яроғ етказиб бермасликни сўрашган.\nЕревандаги матбуот анжуманида жаноб Медведев Коллектив Хавфсизлик Ташкилоти Қирғизистондаги воқеаларга тезкор муносабат билдира олмаганини тан олган.\nХўш, КХШТ раҳбарларининг Қирғизистонга ҳарбий ёрдам борасида қарор олишларига нима тўсқинлик қилмоқда?\nБи-би-си россиялик ҳарбий шарҳловчи Александр Гольц билан суҳбатлашган.\nАлекcандр Гольц: Қирғизистондаги воқеалар Коллектив Хавфсизлик Шартномаси Ташкилотининг қанчалик заифлиги, уни НАТОга ўхшаш дунёдаги бошқа ҳарбий иттифоқлар билан қиёслашнинг мутлақо асоссиз эканини кўрсатди. Муаммо шундаки, КХШТ амалда Россия билан бешта собиқ совет давлатлари ўртасидаги икки томонлама ҳарбий келишувларнинг механик бир тарзда бирлаштирилишидан бошқа нарса эмас. Бу давлатларнинг Россия билан икки томонлама шартномаларини ҳисобга олмаса, ўртада ҳеч қандай муштарак таҳдид ва муштарак манфаатлари йўқ. Ҳамма муаммо шунда. Марказий Осиёда хавфсизлик билан боғлиқ биргаликда ҳал қилиниши керак бўлган битта муаммо юзага келиши билан ушбу ҳарбий иттифоқнинг бунга тайёр эмаслиги маълум бўлиб қолди. Энг ачинарлиси, бунга Россия ҳам тайёр эмас эди. Бу Россиянинг ўзидаги ички сабаблар билан боғлиқ эди. Россияда ҳозирда амалга оширилаётган ҳарбий ислохотлар боис, мамлакат жанговар тинчликни сақловчи бўлинмаларни етказиб бериш имконига эга эмас. Россияки, тайёр бўлмаганидан кейин, КХШТнинг бошқа аъзолари ҳақида гапириб ўтирмаса ҳам бўлади.\nМарказий Осиёда хавфсизлик билан боғлиқ биргаликда ҳал қилиниши керак бўлган битта муаммо юзага келиши билан ушбу ҳарбий иттифоқнинг бунга тайёр эмаслиги маълум бўлиб қолди\nБи-би-си: Коллектив Хавфсизлик Шартномасида Қирғизистондаги воқеалар юзасидан ҳеч бўлмаганда сиёсий якдиллик бор, шундай эмасми? Яъни бу-Қирғизистоннинг ички ишидир, деган.\nАлекcандр Гольц: Ҳа, бу каби баёнот билан ташкилот амалда ўзининг ҳеч қандай кучи йўқлигини тан олди. Ташкилот раҳбарлари ёки Россия сиёсатчиларининг Коллектив Хавфсизлик Шартномасининг низоми бунга йўл қўймайди, биз фақат ташқаридан тажовуз бўлгандагина вазиятга аралаша оламиз, қабилидаги баёнотлари фақат сўз ўйини эди, холос. Аслида воқеълик шундан иборатки, бу тузилма ўша пайт ҳам Қирғизистонда ҳеч нарса қилолмас эди, ҳозир ҳам ҳеч нарса қила олмайди.\nБи-би-си: Аммо Ўш ва Жалолободдаги воқеалардан сўнг, Қирғизистон жанубида КХШТ ёки Россиянинг иккинчи ҳарбий базасини очиш ҳақидаги гап-сўзлар яна кучайганини қандай изоҳлайсиз?.\nАлекcандр Гольц: Менимча, бу гап-сўзлар тўхтади. Тушунишимча, Россия Ўшда ҳеч қанақа база очишга чоғланаётани йўқ. Ва менимча, бу энг тўғри қарор. Қирғизистон жанубида тинчликпарварлик амалиётини ўтказиш бошқа, аммо Ўзбекистон билан қоқ чегарада, миллий муносабатлар кескин бўлган бир минтақада Россиянинг ҳарбий базасини ташкил этиш бутунлай бошқа масала. Чунки минтақада юз бериши мумкин бўлган ҳар қандай можаро, унинг миқёсидан қатъий назар, бу ҳарбий базанинг қўмондонларини жуда ҳам ноқулай аҳволга қўяди.\nБи-би-си: Ўзбекистон Президенти Ислом Каримов нима учун Еревандаги саммитга бормади, деб ўйлайсиз?\nАлекcандр Гольц: Жаноб Каримовнинг сиёсати ҳар доим Коллектив Хавфсизлик Ташкилоти билан ғарб ўртасида усталик билан ўз манфаатларини илгари суришдан иборат бўлган. 2005 йилдаги Андижон воқеаларидан сўнг жаноб Каримов ўзи истаб, истамаган ҳолда Россия билан яқинлашишга мажбур бўлди. Чунки Россия Каримовни Андижон қирғинидан кейин қўллаб-қувватлаган ягона давлат эди. Ҳозирда ғарб давлатлари Ўзбекистонга босимларни камайтирган пайт, Каримов ортиқ Россия билан яқинлашишга эҳтиёж сезмайди. Қолаверса, Россиянинг КХШТ Тезкор Кучларини яратиш ғояси Каримовга маъқул бўлмаган.\nБи-би-си: Аммо Қирғизистондаги воқеалар жаноб Каримовни Россия билан янада яқинроқ бўлишга ундаши керак эди, деб ўйламайсизми?\nАлекcандр Гольц: Йўқ, аксинча. Энди Марказий Осиёнинг яккаҳоким раҳбарлари, бирон кор-ҳол бўлса, ҳеч ким ёрдам бермаслиги ва бу фақат ўзларининг муаммолари бўлишини яхши билишади. Улар аллақачон Россиядан умид қилиш бефойда, деган хулосага келиб бўлганлар.


Сербия парламенти кирилл алифбосини ҳимоя қилиш тўғрисидаги қонунни маъқуллади\n15 Sentabr 21:35 / Published in Жаҳон\nСербияда кирилл алифбосини ҳимоя қилиш тўғрисидаги қонун қабул қилинди\nСербия парламенти кирилл алифбосини ҳимоя қилиш тўғрисидаги қонунни бир овоздан қабул қилди.\nМаълум қилинишича, Сербиянинг Миллий ассамблеяси (бир палатали парламент) «Серб тилидан жамоат ҳаётида фойдаланиш ва кирилл ёзувини ҳимоя қилиш ва сақлаш тўғрисида» қонун қабул қилган. Бу ҳақда чоршанба куни парламент матбуот хизмати хабар берди.\n«Бугун, Сербия бирлиги, эркинлиги ва Давлат байроғи куни Халқ ассамблеяси» Серб тилини жамоат ҳаётида қўллаш ва кирилл ёзувини ҳимоя қилиш ва сақлаш тўғрисида «ги қонунни қўллаб-қувватлади. қонун бир овоздан қабул қилинди, йиғилишда қатнашган 191 депутатдан ҳамма ҳужжат учун овоз берди.\n«Ишончим комилки, депутатлар ва парламент Сербиянинг бирлиги, озодлиги ва миллий байроғи кунини нишонлашга катта ҳисса қўшдилар», деди овоз беришдан кейин спикер Ивица Дачич.\nҚонун парламентга Сербия Президенти Александар Вучич томонидан киритилган. Ҳужжат давлат капитали иштирокидаги корхоналарни кирилл алифбосидан, шу жумладан Сербиянинг Миллий телевиденияси ва Воеводина миллий телевидениясидан фойдаланишга мажбур қилади. Офис ишларини кирилл алифбосига ўтказишга қарор қилган хусусий компаниялар учун солиқ имтиёзлари жорий этилади.\nСербия билан бир вақтда, худди шундай қонун чоршанба куни Сербия Республикаси (Босния ва Герцеговина субъекти, БиГ) парламенти томонидан БиГ Президиумининг сербиялик аъзоси Милорад Додикнинг таклифига биноан қабул қилинди.\nСерб-хорват тили расмий тил ҳисобланган Югославияда кирилл ва лотин ҳарфларидан фойдаланиш амалиёти мавжуд эди. Иккала вариант ҳам мактабда ўрганилган. Бироқ, Югославия парчаланиб кетганидан сўнг, Сербияда шундай ҳолат юзага келди: кирилл алифбоси фақат расмий давлат ҳужжатлари айланишида ишлатилган ва лотин алифбоси кирилл алифбосини оммавий ахборот воситалари ва иш ёзишмаларидан деярли чиқариб ташлаган.\nTagged under: кирилл, СЕРБИЯ, ҚОНУН, ҲИМОЯ\nСомали: Марказий разведка бошқармаси агенти жароҳатлардан вафот этди\nАрманистон: мухолифат яна бир Россия ҳарбий базасини очишни таклиф қилмоқда\nРоссия ташқи ишлар вазирлиги «Новичок» ни ким ишлаб чиқараётганини айтди\nПрезидент Шанхай Ҳамкорлик Ташкилотининг Душанбедаги саммитида нималар ҳақида гапирди\nЎзбекистонда Тошкент-Киев рейслари тикланди\nЎзбекистонда бир кунда 624 та коронавирус инфекцияси қайд этилди\nАҚШ Афғонистонни тиклашда ёрдам бериши керак, деди ХХР Ташқи ишлар вазирлиги раҳбари\nПойтахтга келган вилоят аҳолиси эмлашни якунлашлари мумкин бўлади


Ўзбекистон МДҲнинг солиққa оид тергов органлари кенгашига аъзо бўлди\n21 январ 2021, Тошкент вақти: 12:39\nЎзбекистон Республикаси МДҲга аъзо давлатлар Солиққа оид (молиявий) тергов органлари раҳбарлари мувофиқлаштирувчи кенгашига (СОТРМК-КСОНР) аъзо сифатида қўшилди. Бу ҳақда МДҲ Ижроия қўмитаси расмий сайти хабар қилди.\nМаълум бўлишича, Ўзбекистон Республикаси МДҲ давлатлар раҳбарлари Кенгашининг 2013 йил 31 майдаги “МДҲга аъзо давлатлар Солиққа оид (молиявий) тергов органлари раҳбарларининг мувофиқлаштирувчи кенгаши (КСОНР) тўғрисидаги Низомнинг янги нашри тасдиқланганлиги тўғрисида”ги Қарорига қўшилган.\nҚарорга мувофиқ, Ўзбекистон Республикаси Бош прокуратураси ҳузуридаги Иқтисодий жиноятларга қарши курашиш Департаменти бошлиғи КСОНР таркибидаги Кенгашнинг тўлиқ аъзоси бўлди.\nКСОНР – МДҲнинг тармоқлараро ҳамкорлик органи ва солиқ (молиявий) қонунчилиги бузилишига қарши курашда ҳаракатларни мувофиқлаштиришни амалга оширади. Унга Ўзбекистон, Арманистон, Белоруссия, Молдова, Озарбайжон, Россия, Қозоғистон, Қирғизистон, Тожикистон ва Украина давлатларининг ваколатли органлари раҳбарлари киради.


Озарбайжонда парламент сайловлари ўтказилди\nСайловда ҳукмрон Янги Озарбайжон партияси ҳокимиятни ўз қўлида сақлаб қолиши кутилмоқда. Айни пайтда мухолифат сайлов натижалари сохталаштирилиши мумкинлиги ҳақида огоҳлантирди.\nОзарбайжондаги парламент сайловлари мухолифат ва мустақил ахборот воситаларига ҳукумат томонидан босим кучайтирилгани маҳаллий ва халқаро кузатувчилар томонидан танқид қилинаётган бир пайтда бўлиб ўтди.\nХусусан, Ҳюман Райтс Уотч инсон ҳуқуқлари ташкилоти Озарбайжон ҳукуматини кам сонли мухолифат нашрлари вакилларини таҳқирлаётганликда айблади.\nАйни пайтда мухолифат вакиллари сайлов натижалари сохталаштирилиши мумкинлигидан хавотир билдирмоқда. Пойтахт Бокудаги сайлов участкаларидан бирида овоз берган Озарбайжон халқ жабҳаси партияси раҳбари Али Каримли сайлов жараёнида қонун бузилаётгани кўзга ташланаётганини, хусусан, туманларда бир неча марта овоз бериш ҳоллари кузатилганини айтди.\nОзодлик мухбири Озарбайжон президенти Илҳом Алиевнинг рафиқаси Меҳрибон Алиева овоз берадиган Ҳазар сайлов округида сайловчилар автобусда битта сайлов участкасидан бошқасига олиб борилаётганини видеотасма ёзиб олди.\nМухбирга кўра, Сабайил Боку туманидаги сайлов участкаларидан бирида кузатувчилар сайлов комиссияси расмийлари ва овоз бериш хоналаридан 50 метр нарига жойлаштирилган.\nМухолифатнинг қатор кузатувчилари қўрқитилганлари ва сайлов жараёнини кузатмасликлари учун милиция уларни сайлов участкаларидан ҳайдаб чиқарганидан шикоят қилди.\nОзодлик мухбири Нушаба Фатуллаева ҳам бир соат давомида ушлаб турилди ҳамда милиция ва Ясамал сайлов округидаги Сайлов комиссияси расмийлари томонидан қўрқитилди. Чунки у сайлов участкаси рўйхатида бўлмаган фуқаро айни участкада овоз берганини видеотасвирга олган эди.\nМухбирнинг: "Сиз бу ерда рўйхатдан ўтмагансиз, қандай қилиб овоз бердингиз?" деган саволига фуқаро: "Мен келдим ва ўзим танлаган номзодга овоз бердим", дея жавоб берди.\nЕвропада хавфсизлик ва ҳамкорлик ташкилоти ўз ҳисоботида сайловолди кампанияси давомида президент Илҳом Алиев ва унинг Янги Озарбайжон партияси адолатсиз равишда оммавий ахборот воситаларини назорат қилганини билдирган.\nОзарбайжон расмийлари ва Янги Озарбайжон партияси ўз шаънига айтилган айбловларни рад қилган.\nОзарбайжон Марказий сайлов комиссияси котиби Нотиқ Маммадов Бокуда Озодлик мухбири билан суҳбатда комиссия эркин, адолатли ва демократик сайлов ўтказишга муваффақ бўлганини айтди.\n- Овоз берувчилар ўз хоҳиш-иродасини билдириши учун сайлов округлари ичида ва ташқарисида яратилган шароитлар ўз натижаларини берди. Биз эркин, адолатли ва демократик сайловлар ўтказишга муваффақ бўлдик, - деди Озарбайжон Марказий сайлов комиссияси расмийси.\nОзарбайжон парламенти, яъни Миллий Мажлис аъзолиги учун 7 ноябр кунги ўтказилган сайловда парламентдаги 125 та ўрин учун 700 га яқин номзод ўзаро кураш олиб борди. 2005 йилда ўтказилган сайловдан кейин Миллий Мажлисда Янги Озарбайжон ва унга иттифоқчи партиялар ҳукмрон бўлган. Мухолифат эса сайлов натижаларини тан олмаган.\nОзарбайжонда ўтказилган парламент сайлови натижалари келаси ҳафта эълон қилиниши кутилмоқда.


Тушликда ейилган овқатдан кейин нималар мумкин эмас? » Ўзбекистон янгиликлари – Zamin.uz\nТушликда ейилган овқатдан кейин нималар мумкин эмас?\nОвқат тановул қилиш организм соғлиги ва ҳаётий фаолияти учун муҳим ҳисобланади. Бироқ таом фақат фойда келтириши учун бир неча ман этилган жиҳатларни ҳисобга олиш керак. Ана ўшанда у организм томонидан яхши ўзлаштирилади.\nБу одат зарарли экани ҳақида эслатиб ўтиш шартмикан? Агар овқатдан кейин сигарет чекилса, зарарли таъсир ўн марта ортади. Ҳазм қилиш жараёни ёмонлашади, томирларда сиқилиш юз беради, қон эса керакли кислороддан маҳрум бўлади.\nОвқатдан кейин меъда ширасига аралашмаслиги учун чой ичиш тавсия этилмайди. Аниқроқ айтадиган бўлсак, чойда оқсил ўзлаштирилишига халақит берадиган кислоталар бор.\nАъло даражадаги десерт бўлиб кўринади. Уларни овқат тановул этишдан камида бир соат аввал еган маъқул. Мевалар овқат ҳазм бўлиш жараёнини анча секинлаштиради.\nЯна унга ҳам навбат етди. Гап шундаки, ухлаб қолсак, организмнинг барча тизимлари ҳам уйқуга кетади. Шундай қилиб, тушлик ошқозонда чиришни бошлайди.\nВанна ва душ\nБундай таомиллар оёқ ва қўлларда қон айланишини тезлаштиради. Ошқозонда эса қоннинг қочиши юз беради.\nМашғулотлар вақтида барча тизимлар ишга тушади. Овқатдан кейин машғулотлар учун тонус бўлмайди. Бундан ташқари, овқат ҳазм бўлиш жараёни ҳам кам ҳажмда юз беради.\nАгар ортиқча еб юборган бўлсангиз, камарни бўшатманг. Айнан у истеъмол қилинганларни ошқозонда муайян ҳолатда ушлаб туришга ёрдам беради. Кийим «бўшатилиши» билан юк органга тушади, дарҳол қуйилган қон эса ҳазм қилиш жараёнини блоклайди.\nЯнгиликлар » Ҳаёт тарзи » Тушликда ейилган овқатдан кейин нималар мумкин эмас?\n11:41 Уйқуга тўймас бўлиб қолдингизми?


ЕЧЛ. Пенальтилар серияси «Реал»га бош совринни келтирди » Скачать музыку бесплатно новинки музыки 2016-2017\nЕЧЛ. Пенальтилар серияси «Реал»га бош совринни келтирди\nКомментариев: 0 Просмотров: 167 Дата: 29-05-2016, 00:43 Европа чемпионлар лигасининг янги номи аниқланди! "Реал" пенальтилар сериясида "Атлетико"ни мағлуб этиб, Кубокни "Сантьяго Бернабеу"га олиб кетадиган бўлди.Учрашувнинг дастлабки дақиқаларида жамоалар шиддатли ўйин намойиш қилиб беришди. Натижада "Реал" иккита ўта хавфли вазият яратди ва уларнинг бирини голга айлантирди. Ҳар иккала вазият "стандарт"дан юзага келганидан билиш мумкинки, Зидан икки ҳафталик тайёргарлик давомида бу йўналишда жиддий ишлаган.Ўйиннинг 6-дақиқасида жарима майдончаси бурчагида Габи Бэйлга нисбатан фол ишлатди. Уэльслик футболчининг ўзи жарима тўпини ўйинга киритди. Бензема дарвозагача 3 метр масофадан тўп йўналишини ўзгартирди. Аммо Облак оёғи билан қандай қилиб бу зарбани қайтарганини ўзи ҳам сезмай қолган бўлса керак.15-дақиқага келиб, Хуанфран унчалик шарт бўлмаган вазиятда Бэйлни ортдан итариб йиқитди. Тони Кроос жарима тўпини ўйинга киритди ва Бэйл жарима майдончаси ичида бош билан тўпни ортга — дарвозабон майдончасига ўтказди. Рамоснинг оёғига тўпга бироз тегди, ана шунинг ўзи гол учун етарли бўлди. Тўп Облакнинг остидан ўтиб, тўрга бориб тушди. Қайта-қайта намойиш этилган такрорий вазиятлар "қаймоқранглилар" сардори кичик офсайдда бўлганини намойиш этди.Ана шундан кейин "Атлетико" тўпни назорат қилиб, позицион ҳужум вариантларини ташкил этиш ҳақида ўйлай бошлади. Зидан шогирдлари эса тўлиқ ҳимояга ўтиб олишди. Танаффусга қадар Симеоне жамоасида ҳам, "Қироллик клуб"да ҳам голга тортадиган вазиятлар юзага келмади.Иккинчи бўлимнинг илк дақиқасидаёқ Клаттенбург "Реал" дарвозаси томон пенальти белгилади. Жарима майдончаси ичида турган Торрес ўзи томон келаётган тўпни гавдаси билан тўсди, Пепе эса уни ортдан йиқитишга мажбур бўлди. Ўн бир метрлик зарбани Гризманн ўз зиммасига олди. Унинг зарбасидан кейин тўп тўсин ва ер орқали ортга қайтди. Орадан кўп ўтмасдан "Атлетико" бурчак тўпини ўйинга киритган пайтда Савич яқин масофадан тўпни дарвозага аниқ бура олмади. Тўп устун ёнидан ўтиб кетди.Ўз навбатида "Реал" ўйин тақдирини узил-кесил ҳал қилиш учун иккита имкониятга эга бўлди. 70-дақиқада Модричнинг ажойиб узатмасидан кейин Бензема бирга бир вазиятга чиқди ва жарима майдончаси ичида зарба берди. Зарбани Ян Облак қайтарди. 79-дақиқада Роналду ва Бэйл ўта қулай имкониятлардан фойдалана олишмади. Криштиану жарима майдончаси ичида яккама-якка вазиятда берган зарбасини Облак қайтарди, тўпни Бэйл эгаллади ва деярли бўш дарвозага зарба берди. Ҳимоячи зарбани қайтарди.Орадан бир дақиқа ўтар-ўтмас ҳисоб тенглашди. Габининг юқоридан юмшоқ узатма берди ва Хуанфран жарима майдончасининг ўнг томонидан тўпни дарвозабон майдончасига етказди. Карраско 3 метрдан тўпни дарвозага буриб қўйди! Бу гол қўшимча бўлимларни англатарди. Қолган 10 дақиқа жамоалар катта таваккалчиликка берилишмасди.Қўшимча бўлимларда нисбатан устунлик "қаймоқранглилар" томонида бўлди. "Матрасчилар" тўпни назорат қилишга ва ҳимояни мустаҳкам ушлашга ҳаракат қилди. Қўшимча 30 дақиқа ғолиб номини аниқлаш учун етарли бўлмади.Пенальтилар сериясида эса омад "Реал"га кулиб боқди. "Атлетико" ҳимоячиси Хуанфран йўллаган зарба устунга тегиб қайтди. Криштиану Роналду сўнгги бўлиб нуқта яқинлашди ва кучли зарба билан дарвозани ишғол қилди — 5:3!"Реал Мадрид" 11-марта Европанинг энг кучли жамоаси деган унвонни қўлга киритмоқда!Европа чемпионлар лигаси, финал«РЕАЛ МАДРИД» - «АТЛЕТИКО МАДРИД» - 1:1. Асосий вақт - 1:1. Қўшимча бўлимлар — 0:0. Пенальтилар серияси - 5:3.ГОЛЛАР: 1:0 – 15 Рамос, 1:1 – 79 Феррейра Карраско.Пенальтилар серияси:Лукас Васкес (1:0) — Антуан Гризманн (1:1)Марсело (2:1) — Габи (2:2)Гарет Бэйл (3:2) — Сауль Ньигес (3:3)Серхио Рамос (4:3) — Хуанфран (4:3, устун)Криштиану Роналду (5:3)Реал Мадрид – Навас, Пепе, Марсело, Карвахаль (Данило, 52), Рамос, Модрич, Каземиро, Кроос (Иско, 72), Бэйл, Роналду, Бензема (Васкес, 77).Атлетико – Облак, Савич, Филипе Луис (Люка Эрнандес, 109), Хуанфран, Годин, Фернандес (Феррейра Карраско, 46), Габи, Коке (Парти, 116), Сауль, Гризманн, Торрес.Огоҳлантиришлар: Карвахаль (11), Навас (47), Торрес (61), Каземиро (79), Рамос (90), Габи (90), Данило (93), Пепе (111). Бош ҳакам: Марк Клаттенбург (Англия) - деб хабар бермоқда Stadion.uz нашри.


Вилоятларда тўғридан-тўғри инвестицияларни ўзлаштириш икки баробарга ошади – Газета.uz\nВилоятларда тўғридан-тўғри инвестицияларни ўзлаштириш икки баробарга ошади\nЎзбекистон 2019 йилда 4,2 млрд долларлик хорижий инвестицияларни ўзлаштиришни кўзламоқда. Инвестицияларнинг ярми ҳудудлар ҳиссасига тўғри келади.\nLotinchada 11 январ 2019, 16:33 Иқтисодиёт\nЎзбекистон тўғридан-тўғри хорижий инвестициялар иштирокидаги 320 та лойиҳа доирасида 4,2 млрд доллар ўзлаштиришни режалаштирмоқда. Бу ҳақда Инвестициялар бўйича давлат қўмитаси раисининг биринчи ўринбосари Лазиз Қудратов 9 январда бўлиб ўтган Халқаро пресс-клуб мажлисида маълум қилди.\n2019 йилги Инвестиция дастурига умумий қиймати 16,6 млрд доллар бўлган 3000 дан ортиқ лойиҳа киритилган. Жумладан, 3,2 млрд долларлик 140 та ишлаб чиқариш корхоналарини қуриш режалаштирилган.\n«Албатта, бу Ўзбекистоннинг бутун инвестициявий салоҳиятини ўзда акс эттирмайди. Сўнгги вақтларда мамлакатимизда амалга оширилаётган очиқлик сиёсати шарофати билан янада кўпроқ хорижий инвестициялар жалб этилиши мумкин. Бугун қўмита турли соҳалар, жумладан тўқимачилик (1 млрд долларга яқин), мева-сабзавотчилик (900 млн доллар), туризм (700 млн доллар) соҳалари ва қурилиш материалларини ишлаб чиқариш (1 млрд доллардан ортиқроқ) бўйича йирик лойиҳаларни ўз ичига олувчи умумий қиймати 11 млрд доллар бўлган инвестицион таклифлар пакетини ишлаб чиққан», — деди Давлат инвестициялар қўмитаси раҳбарининг биринчи ўринбосари.\nУнинг сўзларига кўра, жорий йилда инвестицияларни жалб этишда вилоятларнинг улуши икки баробарга ортади. «Аввал ҳудудлар улуши 36−37 фоизни ташкил этган бўлса, 2019 йилда бу рақам 50 фоизгача ортади. Ҳудудларда ўзлаштирилган тўғридан-тўғри инвестициялар икки баробардан ортади. Агар 2−3 йил аввал биз ҳудудларга 700−800 млн доллар жалб этган бўлсак, бу йил сўнгига қадар қарийб 2 млрд доллар бўлиши кутилаяпти», — деди у.\nЛазиз Қудратов invest.gov.uz инвестиция портали орқали маҳаллий тадбиркорлар лойиҳа таклифларини ўз ичига олган аризаларни қолдириш орқали хорижий инвесторларни топишлари мумкинлигини эслатиб ўтди. Давлат инвестиция қўмитаси мутахассислари инвесторлар учун халқаро стандартлар бўйича инвестицион таклифларни тайёрлайди.


2016 йилда АҚШда махфий ахборот сизиб чиқиши ҳажми 2 баробар кўпайган\n10:53 / 02.03.2017\nАҚШда махфий маълумотлар сизиб чиқиши билан боғлиқ ҳолатлар 2016 йилда 2 баробар кўпайган. Бу ҳақда АҚШ Адлия вазирлигининг расмий статистик маълумотларида келтирилган.\nАдлия вазирлиги эълон қилган маълумотларга кўра, 2016 йилда Қўшма штатлардаги ваколатли органларга «махфий маълумотларнинг рухсатсиз ошкор этилгани» бўйича 37та сигнал келган. Бу борадаги кўрсаткчи 2015 йилда 18тани ташкил қилганди.\nВазирликнинг тасдиқлашича, айни вақтда АҚШ президенти Дональд Трамп маъмуриятига қарши ОАВ воситасида кенг кўламли кампания олиб борилмоқда. Қарши кучлар янги раҳбариятнинг Россия билан алоқаларини тасдиқловчи далиллар қидиришмоқда.\nМахфий маълумотларнинг сизиб чиқиш ҳолатлари билан боғлиқ муаммолар аввалдан мавжуд. 2009 йилдан 2015 йилгача ҳар йили ўртача 39,7 мартадан шундай ҳолат қайд этилган. 2009 йилда 44, 2010 йилда 33, 2011 ва 2014 йилларда 41тадан, 2012 йилда 46, 2013 йилда эса 55та шундай ҳолат қайд этилган.\nБундан олдинроқ Трамп ОАВда у ҳақдаги маълумотлар тарқалиб кетишида Обамани айблаганди.\n«Менинг фикримча, бунинг ортида (собиқ) президент Обама турибди, бунда унинг одамларининг қўли бор. Тарқалган маълумотларнинг баъзилари айнан шу гуруҳдан чиқаётган бўлиши мумкин», — деганди Трамп.\nРоссия хавфсизлик хизмати махфий ахборот берилиши олдини олди\n00:05 / 31.10.2017


Ўзбекистон Сўз эркинлиги индексида 24 ўринга юқорилади – Bugun.uz\nЖаҳон - 14:13 · 03.05.2022\nЎзбекистон Сўз эркинлиги индексида 24 ўринга юқорилади\nЎзбекистон «Чегара билмас мухбирлар» халқаро ноҳукумат ташкилоти томонидан тузиладиган Сўз эркинлиги индексининг 2022 йилги рейтингида 24 ўринга юқорилади. 2022 йил учун рейтинг ташкилотнинг расмий сайтида эълон қилинди.\nМаълум бўлишича, мамлакат индексда 157-ўриндан 133-ўринга кўтарилган. Эътиборли жиҳати рейтингда Ўзбекистон Россия ва Хитой сингари йирик мамлакатларни ортда қолдирган.\nРоссия матбуот эркинлиги рейтингида 155-ўринга тушиб кетган. Ташкилотнинг ҳисоботига кўра, Россияда «ҳукумат ахборот устидан тўлиқ назорат ўрнатган, оммавий ҳарбий цензурани жорий қилган, оммавий ахборот воситаларини тўсиб қўйган».\nБундан ташқари, ҳисоботда Россия босқинининг биринчи ойида камида беш нафар журналист ва ОАВ ходимлари ўққа тутилиши оқибатида ҳалок бўлгани таъкидланган. Ҳисобот муаллифларига кўра, босиб олинган ҳудудларда Россия армияси «ахборот манбаларини мақсадли нишонга олган ва маҳаллий ОАВни ҳамкорликка мажбурлашга уринган».\nРейтингда дастлабки учликдан Норвегия, Дания ва Швеция жой олган. Сўнгги ўринларда эса Шимолий Корея, Эритрея, Эрон, Туркманистон, Мьянма ва Хитой қайд этилган.\nАввалроқ «Чегара билмас мухбирлар» ташкилоти «матбуот эркинлиги душманлари»нинг янги рўйхатини эълон қилганди. Шунингдек, Шавкат Мирзиёев Тошкент вилоятига ташрифи давомида журналистлар билан учрашиб, оммавий ахборот воситаларига бўлган муносабат ҳақида гапирганди.


Наманган вилоятида анъанавий Машрабхонлик ҳафталиги бир қатор ўзига хос ижобий ўзгаришлар ила бошланди. Бу ҳақда namnews.uz ахборот-таҳлилий порталига ушбу маънавий-маърифий тадбирда иштирок этган журналист Орифжон Жўраев хабар берди.\nБобораҳим Машрабнинг ҳайкали қад ростлаган майдон “Адиблар хиёбони” деб номланиб, бу гўшадан Машраб издошлари сифатида миллий адабиётмизга бебаҳо ижод намуналари билан салмоқли ҳисса қўшган Нодим Намангоний, Хилватий, Муҳаммадшариф Сўфизода, Исҳоқхон Тўра Ибрат, Набихон Чустий, Рафиқ Мўмин, Усмон Носир, Зафар Диёр, Ҳусниддин Шарипов, Ҳабиб Саъдулла каби ўн нафар адибнинг бюстлари жой олди.\nМашрабхонлик ҳафталигининг очилиш маросимида қатнашган Наманган вилояти ҳокими, сенатор Хайрулло Бозоров Бобораҳим Машраб ҳайкали пойига гулчамбар қўйиб, ҳурмат бажо келтирди. Наманган ва наманганликлар ҳаётидаги изчил ислоҳотлар, Президент Шавкат Мирзиёевнинг эътибори, ташаббус ва тавсиялари асосида юз бераётган бунёдкорлик ва маъмурчилик самаралар ҳақида сўз юритди.\nАнъанавий 58-гул байрами арафасида нишонланаётган Машрабхонликка ҳамоҳанг очилган “Адиблар хиёбони” мамлакатда Тошкент шаҳридан кейин иккинчи ўринда ташкил этилгани иштирокчиларга янада хурсандчилик улашди. Ўзбекистон Ёзувчилар уюшмаси аъзолари – “Шарқ юлдузи” журнали бош муҳаррири Сирожиддин Рауф, “Ер юзи” журнали муҳаррири Ҳумоюн Акбарнинг чиқишлари ҳам ўзига хос эътибор ва ҳурмат изҳори бўлиб жаранг сочди.\n“Адиблар хиёбони”дан бюсти ўрин эгаллаган барҳаёт сиймоларнинг оила-аъзолари номидан адабиётшунос ва ҳуқуқшунос олим Рустам Шарипов самимий миннатдорчилик сўзларини изҳор этди.\nНаманган вилояти театри ижодий жамоаси томонидан Абдулла Жабборнинг “Кўрголи келдим...” драмаси асосида тайёрланган композиция тадбирга кўтаринки мазмун бағишлади.\nМашрабхонлик ҳафталиги доирасида Наманган Давлат университетида илмий-амалий анжуман ҳам ташкил этилди.\nхиёбони очилди Наманганда Машрабхонлик Адиблар


4 январь, 2021, 11:37\nТеглар:Суперлига | ФК Сўғдиёна\nЯнги футболчилар қўшилади.\n“Сўғдиёна”нинг қишки тайёргарлик режасига биноан, жамоа аъзолари бугун Тошкентда тўпланади ва машғулотлар пойтахтда олиб борилади. Таркибда эса албатта ўзгаришлар бўлади.\nБунгача клубни сербиялик дарвозабон Милан Митрович ҳамда ҳимоячи Шавкат Муллажонов тарк этгани ҳақида хабар бергандик. Шунингдек, ярим ҳимоячи Санжар Рашидов кейинги фаолиятини легионер сифатида хорижда давом эттириши ҳам эҳтимолдан ҳоли эмас.\nБундан ташқари, клуб тўпурари Шоҳруз Норхоновга “Локомотив”дан таклиф бўлганлиги ҳақида ҳам хабар бергандик. Тез орада унинг масаласига ҳам ойдинлик киритилади.\nШу билан бирга таркибга бир қатор янги ўйинчилар қўшилади, бу борада улар билан қизғин музокаралар олиб бориляпти. Масалан, “Сурхон”да тўп сурган Шавкат Саломовга қизиқиш мавжуд. Шу боис у ҳам жиззахликлар сафига қўшилиши мумкин.


Beeline София Гайнутдиновани Unitel МЧЖ ходимлар билан ишлаш ва ташкилий ривожлантириш бўйича янги директори этиб тайинланганлигини хабар қилади.\n“Компаниямиздаги сўнги йиллар мобайнидаги фаолияти чоғида София бебаҳо тажрибага эга бўлиб турли даражаларда катта муваффақиятларга эришди. Бизда компания ичида етакчиларни олға силжитиш ва истеъдодларни ривожлантириш амалда қўлланади, – тайинланишни шарҳлайди Unitel МЧЖ бош директори Дмитрий Шуков. – Менежмент номидан Софияни янги лавозим билан табриклайман. Ишонаман, унинг юқори натижаларга эришишга йўналтирилган профессионал тажрибаси ва кучли ғайрати, унинг қаршисида турган масалаларни осон еча олишига ёрдам беради”.\n“Мен янги лавозимга иштиёқ билан киришмоқдаман, – дейди София Гайнутдинова. – Мен учун илҳом олишнинг муҳим манбаси – бу компаниянинг асосий мўлжали – инсонлар ва уларнинг ривожланиши эканлигидир. Бу дегани, менинг тажрибам, констуртив ўзгартиришлар киритиш ва энг яхши HR-амалиётларни жорий қилиш истагим керак бўлади, ва бизнинг гуруҳ билан биргаликдаги ишимиз қизиқарли ва сезиларли натижаларга олиб келади”.\nСофия 1982 йилда Бухоро вилоятида таваллуд топган. 2005 йилда Ўзбекистон миллий университетининг психология факультетини тамомлади. У ерда 2008 йилда психология йўналиши бўйича магистр даражасини олди.\n2011 ва 2015 йилларда БМТ хавфсизлик ва қўриқлаш департаменти томонидан сертификатланган Банкокдаги (Таиланд) “Танқидий ва кризис вазиятлардаги стресс-менежмент” курсида иштирок этган. 2011-2013 йилларда маркетинг, савдо ва мижозларга хизмат кўрсатиш департаменларидаги менежментнинг малакасини ошириш дастурларида иштирок этган. 2012-2013 йилларда “Синергия” Университетида тренинглар ўтказиш методологияси бўйича сертификациядан ўтган, шунингдек вазиятли бошқарув, кросс-функционал ўзаро алоқа ва ходимларни ривожлантириш бўйича тренингларда Москвадаги (Россия) АРБ Про тренинглар институтида иштирок этган.\nЎзининг меҳнат фаолиятини София 2000 йилда British American Tobacco компаниясида промо-лойиҳаларнинг тим-лидери сифатида бошлаган. 2006 ва 2007 йилларда Gallaher Group компаниясида Ўзбекистон, Арманистон ва Грузия бозорларида ҳалқ истеъмоли маҳсулотлари йўлга қўйиш учун масъул бўлган. 2008 йилда София Ўзбекистон Миллий университети ва МДУ филиалининг психология кафедрасида ўқитувчилик фаолиятини бошлади.\n2011 йилдан бошлаб ҳозирги пайтга қадар Софияга танқидий ва стресс вазиятларни бошқариш бўйича БМТ топшириғи (миссияси) юклатилган. Танқидий вазияларда UNDP ва штат ходимларинининг фаолиятини координация қилиш, психологик тренинглар ва маслаҳатлар оказиш унинг масъулият доирасига киради.\n2011 йилнинг октябр ойида София Гайнутдинова Ўзбекистондаги Beeline жамоасига қўшилди ва бизнес-тренер лавозимини эгаллади. Мазкур лавозимда у “Корпоратив университет” ўқув тизими стартапини муваффақиятли амалга оширди, турли йўналишлар бўйича 30дан зиёд тренинг ва семинарларни тайёрлади ва йўлга қўйди. 2015 йилда ташкилий ривожлантириш ва корпоратив таълим бўлимининг бошлиғи этиб тайинланди, ва ўша йилнинг июл ойидан бошлаб ходимлар билан ишлаш ва ташкилий ривожлантириш бўйича директорнинг вазифасини бажарувчиси бўлиб ишлаган.


Манба: «Челси» бугун Фрэнк Лэмпардни истеъфога чиқаради\n«Челси» бош мураббийи Фрэнк Лэмпард яқин соатлар ичида лавозимидан озод этилиши кутилмоқда, дея хабар бермоқда The Telegraph.\nМанбанинг ёзишича, Лондон клуби бугун, 25 январь куни англиялик мураббий истеъфосини эълон қилади. Раҳбарият клуб футболчиларига жамоанинг эрталабки машғулоти бекор қилингани ҳақида маълум қилган.\n«Челси» якшанба куни Англия кубоги доирасида «Лутон Таун»ни мағлуб этиб, 1/8 финал босқичга йўлланма олганди.\nАввалроқ, Лэмпард истеъфога чиқарилган тақдирда «Ювентус» собиқ бош мураббийи Массимилиано Аллегри ёки «Пари Сен-Жермен» собиқ устози Томас Тухель «аристократлар» бошқарувига тайинланиши ҳақида хабарлар тарқалганди.\nМаълумот учун, Лэмпард 2019 йилнинг ёзидан буён «Челси» бош мураббийи сифатида ишлаб келмоқда. Клуб АПЛ жорий мавсумида 19-турдан кейин 29 очко жамғариб, 9-ўринда бормоқда.


Сулаймон Кизилтопрак: “2017 йилда ҳам йирик лойиҳаларни амалга оширишни ният қилганмиз” | www.ziyouz.uz\nБош саҳифа ЯнгиликларСулаймон Кизилтопрак: “2017 йилда ҳам йирик лойиҳаларни амалга оширишни ният қилганмиз”\nСулаймон Кизилтопрак: “2017 йилда ҳам йирик лойиҳаларни амалга оширишни ният қилганмиз”\nЧоп этилган 08.04.2017 08.04.2017 МуаллифС.Салим\nТуркия Бош вазири девони ҳузуридаги Туркия ҳамкорлик ва мувофиқлаштириш агентлиги (TİKA) Ўзбекистонда 2017 йилда ҳам бир қатор йирик лойиҳаларни амалга оширади. Бу ҳақда TİKAнинг Ўзбекистондаги ваколатхонаси раҳбари, профессор Сулаймон Кизилтопрак маълум қилади.\nТуркия агентлиги, хусусан, “Соғлом авлод учун” халқаро хайрия фонди билан ҳамкорликда Тошкент шаҳри Шайхонтоҳур туманида болалар спорт мажмуаси бунёд этади. Янги мажмуа ижтимоий кўмакка муҳтож оилалар фарзандлари ва имконияти чекланган болаларнинг футбол, баскетбол, волейбол ва теннис каби спорт турлари билан шуғулланиб, бўш вақтини мазмунли ўтказишига хизмат қилади.\nҚайд этиш жоизки, TİKA 2016 йилда ҳам “Соғлом авлод учун” фонди билан ҳамкорликда бир қатор йирик лойиҳаларни амалга оширган. Жумладан, агентлик “Соғлом авлод учун” фондига рангли ультраташхис жиҳози, электрокардиограмма, колпоскоп, портатив лаборатория ускуналари ва бошқа тиббий анжомлар билан жиҳозланган 10 та мобил клиника автоамбулансини тақдим этган. Айни пайтда мобил тиббий ёрдам автобуслари олис ва чекка қишлоқларда истиқомат қилаётган юзлаб оилаларга кўрсатмоқда.\n“Соғлом авлод учун” фонди ҳудудий бўлимларига мобил клиника автобусларини тақдим этиш маросимида TİKA раҳбари, доктор Сердар Чам қатнашган.\nБундан ташқари, 2016 йилда TİKA Ўзбекистон Соғлиқни сақлаш вазирлиги ва “Соғлом авлод учун” фонди билан ҳамкорликда Фарғона вилоятида болалар ва ўсмирлар пластик жарроҳлик операциялари хайрия акциясини ўтказди. 2009 йилдан буён ташкил этилаётган анъанавий хайрия тадбирида ҳозирга қадар 2081 нафар бемор тиббий кўрикдан ўтказилиб, 719 нафар бола операция қилинган.\nОрол фожиаси Марказий Осиё таррақиётига жиддий хавф солиб турган экологик муаммолардан саналади. TİKA минтақа халқларига кўмак бериш ва ҳудудда экологик барқарорликни мустаҳкамлаш мақсадида Ўзбекистон Қишлоқ ва сув хўжалиги вазирлиги билан ҳамкорликда Оролбўйи минтақасини ўрмонлаштириш ва реабилитация қилиш лойиҳаси ишлаб чиқди. Мазкур янги лойиҳа доирасида 5 минг гектар ҳудудда ўрмонлаштириш ва реабилитация ишлари амалга оширилиб, қулай ва барча шароитларга эга иккита кўчатхона ва иссиқхона қурилади.\nЖорий йилда TİKA “Тадбиркор аёл” уюшмаси Бухоро вилояти ҳудудий бўлинмаси биносини қуриб беришни ҳам режалаштирган. Яқин муддатда Бухоро вилояти ҳокимлиги ажратган 250 кв.м. майдонда барча қулайликларга эга замонавий иншоот қад ростлайди.\nБундан ташқари, жорий йилда агентлик Тошкент Туризм ва бизнес коллежи учун ўқув амалиёт лабораториясини ташкил этиб беради. Ўқув лабораторияси талабаларга назарий билимларни амалиётда мустаҳкамлаш имконини беради. Айни пайтда ўқув амалиёт лабораториясининг чизмаси ва тарҳи тайёрланган. Мазкур лойиҳа Ўзбекистонда туризм соҳаси учун малакали кадрлар етиштиришга кўмак беришга қаратилган.\nTİKA 2016 йили Самарқандда меҳмонхона хизмати вакиллари учун 10 кунлик малака ошириш дастурини ташкил этди.\n“Оталаримиз юрти бўлмиш Ўзбекистонда фаолият юритаётганимдан ғоят шодман. Бу ерда амалга ошираётган лойиҳаларимиз Имом Бухорий, Хоразмий, Беруний, Ибн Сино, Имом Мотуридий, Баҳоуддин Нақшбанд, Мирзо Улуғбек, Али Қушчи, Навоий каби аллома ва мутафаккирларнинг вориси бўлмиш қардош ўзбек халқига ҳурматимизни ифодалайди. Мақсадимиз тараққиёт сари дадил одимлаётган Ўзбекистоннинг ривожига ҳисса қўшиш, икки қардош халқ ўртасидаги азалий дўстлик ришталарини янада мустаҳкамлашга хизмат қилишдан иборат. Биз Ўзбекистонда иқтисодий, техникавий, ижтимоий ва маданий ҳамкорликни ривожлантиришга қаратилган лойиҳа ва дастурларни амалга оширишда давом этамиз. Бу борада ҳамкор ташкилотларнинг таклиф ва лойиҳаларини кўриб чиқишга ҳамиша тайёрмиз”, – дейди TİKAнинг Ўзбекистондаги ваколатхонаси раҳбари, профессор Сулаймон Кизилтопрак.\nСомали ва Нигер аҳолисини ичимлик суви билан, Фаластин хонадонларини эса ёритиш тизими билан таъминлаш, Македония ва Сербияда табиий офат қурбонларига, Қозоғистонда эса археологларга кўмак кўрсатиш, Афғонистонда мактаб, Албанияда масжид, Танзанияда кутубхона, Непалда шифохона, Ўзбекистонда эса спорт мажмуаси бунёд этиш… Бу TİKA дунё бўйлаб амалга ошираётган лойиҳаларнинг бир қисми, холос.\nTİKA Хоразм вилоятидаги соғлиқни сақлаш муассасаларига тиббий ускуналар тақдим этди. 04.01.2017\n← Аввалги Аввалги Виктор Астафьев. Кавказлик (ҳикоя)\nКейинги → Кейинги: Ўзбекистон – Озарбойжон: маданий ҳамкорлик истиқболлари


Ўзбекистонда биринчи марта – фарзандингизни FC «BARCELONA» ёзги оромгоҳига юборинг! / CHAMPIONAT.asia\n09:32Coca Cola Суперлига. Бугун "Насаф" Наманганда, "Қизилқум" Олмалиқда меҳмон бўлади 0 09:25“Ман Сити” ва “Милан” қизиқиш билдирган футболчи “Монако”га ўтди 0 09:10ПСЖга “Торино” футболчиси керак 0 08:52Ауар “Арсенал”га ўтишга рози бўлди 1 08:46Хинтереггер Бундеслигада антирекорд қайд этди 0 08:34Диего Симеоне коронавирусдан тузалди 1 08:10“Манчестер Сити” тўртинчи либосини тақдим этди. Унда футболчилар ўйнамайди 0 08:05Бугун 22:45. "Пахтакор" - "Истиқлол" 24 07:50Лига 1. "Лилль" - "Нант" 2:0 0 07:45Бундеслига. "Герта" - "Айнтрахт" 1:3 0 07:00Eplmanager.com. Бугун "Open Asia Championship V" совринли лигаси старт олади 1 02:00Olamsport: Чимаев билан жанг қилишни исташмаяпти, Ўзбекистонда ММА турнири ва бошқа хабарлар 1 00:53Артета: “Тьяго “Барселона”далигидаёқ менга ёқарди, у ажойиб футболчи” 12 00:18Темурхўжа Абдухолиқов: "Туғилган куним эмас, гол ҳақида ўйладим" 3 00:11“Боруссия” 16 ёшли ярим ҳимоячи билан келишувга эришди 4\nЎзбекистонда биринчи марта – фарзандингизни FC «BARCELONA» ёзги оромгоҳига юборинг!\nТеглар : БарселонаSummer CampFCB Escola\nҚадрли ота-оналар! Сизда ўз фарзандингизни жаҳонга машҳур «Барселона» футбол клуби ёзги оромгоҳига юбориш имконияти бор!\nFCB Escola халқаро оромгоҳи 11-17 ёшли ўғил болалар учун мўлжалланган.\nFCBEscola машғулотлар методикаси ЛеоМесси, Жерар Пике, Хави, Андрес Иниеста, Карлес Пуйоль ва машҳур юлдузлар етишиб чиққан футбол мактабида қўлланилган.\n“Barcelona” футбол клубимнинг Испаниядаги болалар оромгоҳи бу:\n• Каталония клубининг энг яхши мураббийлари томонидан ўртаер денгизи соҳилларида тоғ ён бағрларидаги ажойиб табиат қўйнида ўнлаб ўтказиладиган машғулотлар!\n• Оромгоҳдаги минглаб кўнгилочар ўйинлар, чўмилиш, тоза ҳаводаги қувноқ дастурлар, Барселона бўйлаб экскурсиялар, шунингдек “Камп Ноу” стадионида ҳамда "Барселона" футбол клуби музейига саёҳатлар!\n• Миллионта қувончли онлар ва унутилмас ҳиссиётлар, улар қаторида "Барса" юлдузлари билан суратга тушиш ва бир умрлик эсдаликка эга бўлиш имконияти!\nБолалар олий даражали хоналарда истиқомат қилишади, ҳар бир хонада санузел ва душ бор. Болаларни сертификатланган назоратчи-етакчилар кузатиб боришади, улар оромгоҳнинг кўнгилочар қисмига ҳам жавоб беришади. Етакчиларнинг малакаси оромгоҳда дўстона муҳит ташкил этишга ёрдам беради.\nЎқитишнинг уникал методикаси. Машғулотлар Barcelona академияси методикаси асосида ўтади. Мураббийлар штаби олий даражали тайёргарликка эга ҳамда UEFA Pro ва UEFA A лицензиясига эга. Барча иштирокчилар уларнинг тайёргарлик даражасига қараб бўлинади, бу эса машғулот жараёнини максимал тарзда самарали бўлишига олиб келади.\n"Барселона" футбол клуби оромгоҳи Каталониянинг гўзал жойларидан бирида жойлашган. Оромгоҳда кўнгилочар дастурлар ташкил этилади, бу болаларга машғулотлар каби ёқиб тушади. Дастурда ҳар куни қутқарувчилар кузатуви остида бассейнда чўмилиш бор. Профессионал ва тажрибали олий педагогик дипломга эга бўлган испаниялик етакчилар қувноқ ва кўнгилочар ўйинлар ташкил этишади. Оромгоҳ спорт ва дам олиш учун ажойиб инфраструктурага эга. Фарзандингиз ушбу оромгоҳни узоқ йиллар ёдида сақлаб қолишига ишончимиз комил!\nФарзандингиз Каталония клуби мухлиси, Месси ва бошқа юлдузларни кўришни орзу қиладими? "Барселона" асосий таркиб футболчилари деярли ҳар доим оромгоҳ тарбияланувчилари билан учрашишади, автограф-сессия ўтказишади ва эсдалик учун жамоавий суратга тушишади!\nИмкониятдан фойдаланинг ҳамда фарзандингизга нафақат спорт билимларини ўстириш балки ёзги таътилни ажойиб тарзда ўтказиш ҳамда ўз кумирларига яқинроқ бўлишга ёрдам беринг!\nОромгоҳ дастурида ғаройиб Барселона шаҳри бўйлаб автобусда сайр қилиш, шунингдек “Камп Ноу” стадиони ҳамда унинг ичидаги клуб музейи бўйлаб экскурсия қилиш имконияти ҳам бор!\nБолалар кунига тўрт маҳал овқатланишади, соғлом таомлар ёш футболчилар учун махсус тайёрланади. Оромгоҳ болаларда соғлом ва тўғри овқатланиш учун ёрдам беради.\nОромгоҳ тиббий пункт билан жиҳозланган, унда малакали шифокорлар навбатчилик қилади.\nОромгоҳда бўлиш даври: 7-20 июль.\nНархи: 3 450 Евро.\nУшбу нархга нималар киради:\n• La Masía академиясида кунига 4 соатдан 20та машғулот\n• 10та мастер-класс\n• Эсдалик учун совға\n• «Barça Академия»нинг Nike компанияси томонидан тайёрланган 2та формалар тўплами\n• Барселона клубининг 2019/2020 йилги мавсум формаси\n• «Barça ёзги оромгоҳи» эмблемаси туширилган эсдалик кийими\n• Камп Ноу стадиони ёнидаги меҳмонхонада яшаш\n• Аэропортдан «Барселона» ФК автобусида кетиш\n• Барселона шаҳри бўйлаб экскурсия\n• Порт Авентура пляжи бўйлаб экскурсия\n• Камп Ноу стадионига ташриф (алоҳида ташриф), шунингдек стадионда VIP-тушлик\n• «Барселона» футбол клуби музейига ташриф\n• Камп Ноу стадионига бориш ва майдон ёнида VIP-тушлик\n• Расмий мегамаркетдаги чегирмалар\n• Барселонанинг бош мактаби Ла Масияга ташриф\n• ProEvolutionSoccer 2020 мусобақаси\nУшбу нархга кирмайди:\n• Халқаро авиачипта\nБатафсил маълумот олиш учун қуйида рақамга қўнғироқ қилинг:\n+(998 78) 150-39-71


Бир ҳафтада бир дунё таассуротлар\nЭКСПО –2017 ихтисослаштирилган халқаро кўргазмасининг очилганига бир ҳафтадан ошди. Бугунги кунда кўргазма омманинг энг муҳим мавзусига айланиб улгурди.\nКўргазмада ҳар куни бир неча мамлакатларнинг павильонлари очилмоқда. ЭКСПОнинг биринчи ҳафтасидаги энг муҳим воқеалардан бири сифатида Астанада ўтган пойгани айтиш мумкин. Қозоғистон Республикаси Президенти Н. Назарбаев соврини – “ЭКСПО –2017” кубоги учун пойгада элимизнинг 14 вилояти, Астана ҳамда Алмати шаҳарларидан, шунингдек, Россия, Польша, Ўзбекистон, Қирғизистондан 150дан зиёд чавандоз иштирок этди. Энг йирик соврин 2400 метр узоқликдаги пойгада қатнашган Россиядан келган “Гри д Асье” номли тулпорга насиб этди. Унинг соҳибига “ЭКСПО кубоги” ҳамда 50 минг АҚШ доллари берилди. 1800 чақиримли пойгада Қозоғистоннинг “Шаңтимес” номли арғумоғи маррага биринчи келди. Унинг соҳибига ҳам 50 минг доллар топширилди. Қунан пойга, йўрға мусобақаси, оломон ҳамда тўп пойга ғолибларига ҳам пул мукофотлари топширилди.\nБир ҳафта давомида павильон ҳудудларида бир неча давлатнинг миллий кунлари уюштирилди. “Ұлы Дала симфониясы” шоуси, турли кўнгилочар дастурлар ҳам меҳмонларни ўзига жалб этмоқда. Конгресс марказда “Янги энергетика: сармоялар ҳамда ҳамкорлик” мавзуида халқаро музокаралар ўтса, Астана иқтисодий форумида ҳам қатор масалалар муҳокама қилинди.\nЭКСПО – 2017 кўргазмасига Шимкент шаҳридаги мактаблардан сараланган 150 ўқувчи бориб келди. Шимкент шаҳар таълим бўлими ҳамда “Жаңа Талап” сайёҳлик фирмаси навбати билан, 1650 ўқувчини халқаро кўргазмага олиб боради.\n, 2017-06-20, 11:51 153


Баликка ишлов бериш » СКАЧАТЬ РЕФЕРАТ НА ЛЮБУЮ ТЕМУ, БЕСПЛАТНО\nСкачать Бесплатно » Boshqa mavzular bo'yicha referatlar » Баликка ишлов бериш\nБаликка ишлов бериш\nБалик зарурий озука махсулотлари хисобланади. Кимёвий(Kimyoviy ifloslanish haqida referat) таркиби жихатдан уй хайвони гуштидан пастрок булса хам, минерал моддаларга, даормондориларга, оксилга бойлиги жихатидан гуштдан устунлик келади. Балик таркибида: 13 – 23% - оксил, 0, 1- 33% ёг, 1-2%- минерал моддалар, 50-50% - сув, А, Д, Е, В2 , В1 2, РР, С дармондорилади, экстратив моддалар булади. Балик лксиллари таркибида киши танасида янги тукималарни хосил килувчи жуда керакли амтнокислоталар бор. Балик оксили шуниси билан кимматли хисобланади.Уз тузилишига кура балик одам танасида ёз хазм булади. Унинг таркибида Д,А дармондориларнинг мавжудлиги унинг киматини оширади.Таом тайёрлашда хар хил турдаги ,куп хил оилаларда мансуб баликлар ишлатилдади. Энг куп таркалганлари куйидагилардир.Олабуга – окунь оиласи-олабуга, судак, денгиз окуни,ёрш, бешжуда мазали,ёгсиз,гуштлива яхши чузилувчи бульон хосил килувчилардир.пазандаликка бу баликлар(Baliqlar haqida referat) майда суяклари микдори камлиги билан кадрланади.Янги баликлар умумий овкатланиш корхоналарига тирик, совитилган,музлатилган холда келтирилади бундан ташкари,тузланган, консерваланган, дудланган,баъзида куритилган баликлар таом ва газак тайёрлашда ишлатилади.Трик балик озукали ахамияти жихатдан юкори бахоланади. Махсус автоак ва тиумларда ташилиб, 2 суткадан ошмаган холда окава сувли ванна-аквариумда корхонада саклаш мумкин. Тирик холда ялтирок, загорабалик,лакка балик,чуртан балик,товонбалик,сазан келтирилади. Совитилган баликнинг ички харорати-10 С дан 50 С гача булади. У 5 суткадавомида-20 С дан 10С гача хароратли хонада сакланиши мумкин. Музлатилган балик куп холда учрайди унинг ички харорати –8 дан –60С гача булади. 1 харорати 80 С ли хонада 12 сутка, 00 С дан –20С гача булган хонада 3сутка давомида сакланиши мумкин. -17-Баликнинг катта-кичиклигига караб ишловда майда /200 г. гача /. Уртача /1-1,5 кг / ва йирик /5 кг дан юкори / келиб тушиши мумкин.\nШунга караб баликларга пазандалик ишлови белгиланиши билан бирга, баликлардан хосил буладиган чикиткилар хам хар хил булади. Баликка механик пазандалик ишлови берилганда чиккан чикиткилар пазандаликка ёзги техникада кайта ишлатиш мумкин. Майда баликлар ишловдан утказилиб бутун холда, уртача катталикдагиси ишловдан увиш жараёнида кундаланги ёки узунасига икки булинган ёки филеларга ажратилган холда, йирикларнинг ичи тозаланиб, иссик ишловга жунатилади. Умумий овкатланиш корхоналарига саноатда турлича ишловдан утган, бултнмаган, ичак-чавоги тозаланган бошли, ичак-чавоги тозаланган бошсиз холдаги баликлар келтирилиди. Балик цехида пазандалик пичоклари, кул киргичи, элак, ёгочли эзувчи асбоб, тряпка, махсус мосламали балик козонлари, каби асбоб-ускуналар булиши лозим. Баликларнинг куп микдори умумий овкатланиш корхоналарида музлатилган холда келтирилади. Уларнинг очик хавода, сувда ёки комбинация усулида музидан тушурилади.\nБалик канчалик тез музидан тушурилса унинг хуштаъмлилик хусусияти яхши сакланади. Музидан тушурилган балик сакланмай таомтайёрлашга ишлатилади.Умумий овкатланиш корхоналарида треска, пишка, колконбалик ва бошка турдаги тузланган келтирилади. Баликларнинг тузини кетказиш 2 усулда - сув алмаштириш ва окава сувда амалга оширилади. Суяк скелетли тангали баликлар йирик-майдалигига караб хар хил усулда ишловдан утказилади. Ишловдан утказиш жараёни: тангаларини тозалаш, сузгич канотларини олиб ташлаш, ойкулок, ичак-чавокларини ажратиш ва ювишдан иборат. Балик кунда уртача катталикдаги пичок билан ёки киргич ёрдамида тозаланади. Тангачалари тозаланган баликларнинг сузгич канотлари олиб ташланади. Бунинг учун сузгич канот атрофи, териси икки еклама бир оз кесилиб думи томонидан тери билан бирлашган кисмидан бош томонга караб кесиб олинади. Баликнинг сузгич канотлари бу усулда кесиш, кулни сузгич канот тиканлари таъсиридан саклайди.\nBalikka-ishlov-berish.doc [67.5 Kb] (cкачиваний: 99)


Бишкек ўлим жазосини қайта тиклашга уринмоқда\nҚирғизистон куч ишлатар тизимлари вакиллари мамлакатда ўлим жазоси қайта тикланиши ташаббуси билан чиқишмоқда. Улар бундай чора мамлакат бўйлаб кучайган тартибсизликлар ва жиноятлар кўлами ортишини жиловлаш учун муҳим эканини айтишмоқда.\n- Менимча, бугун шундай оғзаки қарор қабул қилиш керак. Хавфсизлик кенгаши, Адлия вазирлиги ва бошқа муассасалар бу масалани ўрганиб чиқишлари лозим. Менимча, айрим жиноят турларига ўлим жазоси белгилаш ва айрим холларда буни жамоатчилик олдида амалга ошириш керак. Ўйлайманки, шундан сўнг мамлакатда бир-икки кунда тартиб ўрнатилади, деди Қирғизистон Миллий хавфсизлик қўмитаси раиси Мурод Суталинов ўлим жазосини қайта тиклаш зарурати ҳақида изоҳ бераркан.


Қашшоқлик ва қатағондан қочиб. Туркманистонлик юзлаб этник қозоқ тарихий ватанига кўчиб келди (ВИДЕО)\n19 май 2022, Тошкент вақти: 04:56\nТуркманистондан кўчиб келаëтган қозоқларни кутиб олиш, 2021 йил 13 май.\nЖорий ойда 250 дан ортиқ этник қозоқ Туркманистондан Қозоғистонга кўчиб келди.\n13 май куни кечқурун Жанаўзен темирйўл станциясида Туркманистондан келган қозоқларни улардан олдин кўчиб келган қариндошлари кутиб олди.\n“Мен ўз ватанимга бир умрга қайтиб келганим ва болаларим билан учрашганимдан жуда хурсандман”, – дейди Зейнеш исмли кекса аёл.\nУни чегаранинг нариги томонида қариндошлари ва дўстлари кузатиб қўйган.\nЯқинда қозоқ заминидан қўним топган яна бир туркманистонлик Ажаргулнинг ҳикоя қилишича, кўчиш қарори осон бўлмаган. У Қозоғистонда янги ҳаёт бошлаётганидан мамнун экани, аммо кўплаб қариндошлари Туркманистонни тарк эта олмаганидан афсусда эканини айтади.\n“Улар қолишди. Хўш, мен кўчиб келиб тўғри қилдиммикан, деб ўйлаб қоламан. Лекин, очиғи, мен бу кунни бир йилдан кўпроқ кутдим”, – дейди у.\n2020 йилга қадар иммиграция ҳужжатлари ҳар икки мамлакат томонидан маъқулланган 400 дан ортиқ этник қозоқ Қозоғистонга кўчиб ўтиши керак эди. Аммо уларнинг кўчиши коронавирус пандемияси сабаб кечикди.\nНиҳоят 200 кишидан иборат биринчи гуруҳ жорий йил февралда Қозоғистонга етиб борди. Иккинчи гуруҳ эса 13 май куни поездда сафарга отланди.\nСўнгги гуруҳдан ўрин олганлар Қозоғистонга кўчиб келишга Туркманистондаги қашшоқлик, иш ҳақи пастлиги ва эркинликлар йўқлиги туртки бўлганини маълум қилишди. Аммо уларнинг айтишича, бу борада асосий омил Қозоғистонга олдинроқ кўчиб кетган оила аъзолари билан бирлашиш истаги бўлди.\nАжаргул Қозоғистоннинг нефтга бой Манғистау вилояти Жанаўзен шаҳрида қолишни режалаштираётганини айтди. Чунки унинг қариндошлари бир неча йилдан бери Каспий денгизи бўйидаги ушбу шаҳарда яшаб келади.\nҚозоғистон раҳбарияти тарихий ватанига кўчиб келган этник қозоқларга фуқаролик беради. Ўтган асрнинг 90-йилларидан бери Қозоғистонга Ўзбекистон, Хитой ва бошқа қўшни давлатлардан тахминан 1 миллион этник қозоқ кўчиб келган.\nСўнгги манзил – Манғистау\nТуркманистондан кўчиб келган кўплаб этник қозоқлар ишсизлик даражаси юқори бўлишига қарамасдан, айнан Манғистау вилоятида яшашни маъқул кўрмоқда.\n“Бошқа вилоятларга боришни истамайдилар, чунки уларнинг Манғистауда аллақачон ўрнашган, ер сотиб олган ва уй қурган кўплаб қариндошлари бор”, – дейди янги меҳмонларга ёрдам бериб келаётган фаол Райҳон Дарибаева.\nРайҳон Дарибаева¸ “Мунайли тумани фуқаролик ташаббуси” деб номланувчи нодавлат гуруҳ раҳбари\nҚозоғистон ҳукумати моддий ёрдам, арзон нархда уй-жой ва бошқа имтиёзларни таклиф қилади. Бироқ давлат имтиёзлари бир шарт билан берилади: улар Қозоғистоннинг ишчилар етишмаётган шимолий ҳудудларига кўчиб ўтишлари керак.\nҲамма ҳам оғир ва қаҳратон қиши билан танилган шимолга боришни хоҳламайди. Аммо мамлакатнинг бошқа ҳудудларида яшашга қарор қилганларга ҳукумат ёрдам кўрсатмайди. Дарибаеванинг сўзларига кўра, бошқа жойга кўчишга қарор қилганларнинг аксари оёққа туриб олгунича қариндошлари ёрдамига таянади.\n2000-йиллар бошида Туркманистондан кўчиб келган Дарибаева “Мунайли тумани фуқаролик ташаббуси” деб номланувчи нодавлат гуруҳни ташкил этди. Гуруҳ бошқа мамлакатлардаги этник қозоқларга эмиграция ва кўчиш масалаларида маслаҳат беради.\nТуркманистонлик этник қозоқлар 20 йилдан ортиқ вақтдан бери Қозоғистонга кўчиб келмоқда. Улар одатда Туркманистондаги уйлари ва мол-мулкларини сотадилар. Аммо сўнгги гуруҳ аъзолари молиявий аҳволи оғир эканини айтмоқда.\nОзодлик билан суҳбатлашган бир неча киши 2019 йилда кўчиш бўйича ҳужжатларни қўлга киритганидан кейин ишини ташлаб, уйини сотганини ҳикоя қилди. Улар бир неча ой ичида Қозоғистонга кўчиб ўтамиз, деб умид қилишган. Аммо пандемия туфайли мулкларини сотиб топган пуллари эвазига кун кўришга мажбур бўлишган.\n“Мен бор-будимни сарфладим ва охирида қорин тўйғазиш учун қарз олишга мажбур бўлдим”, – дейди кўчиб келган аёллардан бири.\nОртда қолганларнинг тақдири нима бўлади?\nЯнги кўчиб келганлар Туркманистон аҳолиси бошдан кечираётган қийинчиликлар ҳақида ҳам гапириб беришди.\n“Туркманистонда иш топиш жуда қийин. Кўпчилик на иш, на даромадга эга. Маош жуда кам. Мен таниган кўплаб одамлар ойига тахминан 20 доллар ишлаб топади. Порасиз иш тополмайсиз”, – дейди ёшгина жувон.\nУнинг айтишича, Туркманистонда нафақат этник озчилик вакиллари, балки кўплаб туркманлар ҳам имкони бўлса мамлакатни тарк этишни хоҳлайди. Хусусан, чет элда таҳсил олаётган туркман талабалар ватанига қайтмасликка ҳаракат қилади.\nТуркманистон улкан энергия бойликларига эга бўлишига қарамай, мамлакатда қашшоқлик авж олган, чунки табиий газ экспортидан тушадиган мўмай даромад оддий халққа етиб бормайди.\nЯнги кўчиб келганлар, шунингдек, тарихий ватанда эркинроқ ҳаёт кечиришга умидвор. Қозоғистон намунали демократик давлат саналмаса-да, Туркманистонга нисбатан очиқроқдир. Шимолий Кореяга қиёсланадиган Туркманистон эса дунёдаги энг репрессив давлатлардан бири ҳисобланади. Мамлакатда ҳукумат аҳоли кундалик ҳаётининг барча жабҳаларини назорат қилади.\nИсмини ошкор қилмаслик шарти билан Озодликка интервью берган аёллардан бири Туркманистондаги қариндошлари хавфсизлигидан хавотирда эканини айтади. Бошқалар ҳам айни жиҳатдан ташвишда.\nМанғистау вилоятининг Мунайли туманига эндигина кўчиб келган қозоқ оила сафар олдидан Туркманистон хавфсизлик хизмати ходимлари уларни суҳбатга чақирганини сўзлаб берди. Улар мобил телефонга ўрнатилган прокси-сервер орқали Туркманистонда блокланган веб-сайтлар, иловалар ва ижтимоий тармоқларга кирган-кирмаганини текширган.\nЯнги кўчиб келганларнинг аксари бошқа мамлакатда бўлишларига қарамай, Туркманистондаги асл вазият ҳақида мухбирларга сўзлаб беришдан бош тортдилар. Уларга хавотирига кўра, танқид сабаб Туркманистон ҳукумати уларнинг мамлакатда қолган қариндошларидан ўч олиши мумкин.


Носиров Хабибулло Хикматулло ўғлининг фалсафа доктори (PhD) диссертацияси ҳимояси ҳақида эълон » OAK\nOAK sayti » Himoya haqida e'lonlar » Носиров Хабибулло Хикматулло ўғлининг фалсафа доктори (PhD) диссертацияси ҳимояси ҳақида эълон\nНосиров Хабибулло Хикматулло ўғлининг\nII. Тадқиқотнинг мақсади: телевизион дастурларнинг медиа контенти ҳажмини тасвир ва товушнинг яхши сифат даражасини сақлаган ҳолда юз ва ундан ортиқ марта камайтиришни таъминловчи юқори самарали сиқиш тизимини ишлаб чиқишдан иборат.\nтасвирни ўлчами адаптив ўзгарувчан блоклар ёрдамида бир хил кўринишга келтирувчи ёрқинлик ўзгартириш усули яратилган;\nТВ дастурларнинг аудиосигналларини сиқиш коэффициентини оширувчи аудиокадрлараро қайта ишлаш усул ва алгоритми ишлаб чиқилган;\nвидеосигналларни сиқишнинг катта коэффициентларида тасвир сифатини оширувчи кадрлараро масштаблаш алгоритми яратилган;\nТВ дастурлар видеосигналларини ўлчами ўзгарувчан блоклар ёрдамида ёрқинлик ўзгартиришларини амалга ошириб, тасвир сифатини оширувчи кадрлараро масштаблаш асосидаги сиқиш тизими ишлаб чиқилган;\nаудио-видео кодекнинг структура схемаси ва шакллантирилган элементлар базаси ишлаб чиқилган.\nАудио-видеосигналларни ўлчамлари адаптив ўзгарувчан блоклар қўлланилган ёрқинлик ўзгартиришлари ва аудиокадрлараро қайта ишлаш усуллари ёрдамида ишлаб чиқилган сиқиш тизими асосида:\nТВ дастурларнинг тасвирларини вақт бўйича ортиқчалигини йўқотувчи кадрлараро қайта ишлашга асосланган, тасвир сифатини сақлаб қолиб тузилмавий ортиқчалигини адаптив блоклар ёрдамида йўқотувчи видеосигналларни самарали сиқувчи тизими «O‘zbekiston MTRK mediamarkazi» давлат унитар корхонасига жорий қилинган (Ўзбекистон Республикаси ахборот технологиялари ва коммуникацияларини ривожлантириш вазирлигининг 2017 йил 25 сентябрдаги 33-8/6360-сон маълумотномаси). Тадқиқот натижалари чиқувчи аудио-видео файлларнинг ҳажмини 1,2 марта камайтириш ва серверда 20% кўпроқ маълумотларни сақлаш имконини берган;\nаудиокадрлараро қайта ишлашга асосланган аудиосигналнинг вақт бўйича ортиқчалигини йўқотиш тизими «Respublika teleradiomarkazi» давлат унитар корхонаси Тошкент радиоэшиттириш уйида ёзиб олинган аудиосигналларни сиқиш жараёнига жорий қилинган (Ўзбекистон Республикаси ахборот технологиялари ва коммуникацияларини ривожлантириш вазирлигининг 2017 йил 25 сентябрдаги 33-8/6360-сон маълумотномаси). Олинган натижалар товуш сигналларида такрорланишларни кодлаб, чиқувчи файлларнинг ҳажмини дастур сюжетга боғлиқ ҳолатда 1,05–1,1 мартагача (5–10%) камайтириш имконини яратган.


Алимент тўлашдан қочиб юрган ота – Qumqo'rg'on sadosi\nАлимент ундириш тўғрисидаги мурожаатларни тўғри ва ўз вақтида ҳал қилиш нафақат болалар ҳуқуқ ва манфаатлари ҳимоя қилинишини таъминлайди, балки она-оналар масъулиятини оширишга ҳам кўмаклашади. Алимент ундириш ота-она учун маъқул бўлиши ёки бўлмаслигидан қатъий назар болаларнинг керакли тарбия ва таъминот олишлари, соғлом улғайишлари учун зарур чора-тадбирлардан бири ҳисобланади. Шунинг учун ушбу масалага дуч келган ота-она вояга етмаган боланинг ҳуқуқ ва манфаатларини унинг таъминоти орқали ҳимоя қилиш тўғрисида хабардор бўлишлари лозим.\nЖиноят ишлари бўйича туман суди биносида Ўзбекистон Республикаси Бош прокуратураси ҳузуридаги Мажбурий ижро бюроси Қумқўрғон тумани бўлими ва туман прокуратураси ҳамкорлигида суд жараёни ташкил этилди. Унда вояга етмаган фарзандлари учун алиментни тўлашдан бўйин товлаган шахсга нисбатан жавобгарлик масаласи кўриб чиқилди.\nСудланувчи Д.О (исм фамилияси ўзгартирилган) тумандаги “Навбаҳор” маҳалла фуқаролар йиғинида яшайди. Собиқ турмуш ўртоғи билан ажрашгани боис, фуқаролик ишлари бўйича Қумқўрғон туманлараро судининг 2013 йил 14 май кунидаги буйруғи билан ундирувчи Ў. Л (исм фамиляси ўзгартирилган) фойдасига бир нафар вояга етмаган фарзанди учун алимент ундириш белгиланган.\nМазкур ижро ҳужжати МИБ Қумқўрғон туман бўлими иш юритувига олинган бўлиб, қарздорга бу ҳақда тушунтириш берилгани ва бир неча бор огоҳлантирилганига қарамай Д.О. алимент тўлашни пайсалга солиб келди. Бу орада қарздорлик 7 миллион 680 минг 646 сўмга бориб етади. Охир-оқибат мазкур ижро ҳужжати мазмунан кўриб чиқиш учун маъмурий судга оширилади. Суд мажлисида оталик бурчини унутган фуқаро Ўзбекистон Республикаси Маъмурий жавбогарлик тўғрисидаги кодекси билан айбдор деб топилади.\nМеҳр-мурувватли инсонлар бегона болалар учун жон куйдираётган бир вақтда, ўз пушти камаридан бўлган фарзандининг эҳтиёжлари учун пулини аяётган оталарнинг борлиги дилни хира қилади. Судланувчи Д.О Ўзбекистон Респудликаси ЖК нинг 122 моддаси 1 қисмида назарда тутилган жиноятни содир этганликда айбдор деб топилди. Оилани дарз кетказиш учун эмас, мумтаҳкамлаш учун ҳаракат қилишганда битта беғубор гўдак отасиз вояга етмаган бўлар эди. Хулоса ўзингиздан…\nЯнги йил оқшомида\nКОРРУПЦИЯГА ҚАРШИ КУРАШИШНИНГ ЎЗИГА ХОС АҲАМИЯТИ


Самарқандда «ГАИ» ходимлари ва фуқаролар муштлашиб кетишди. Ҳайдовчи қочишга уринга – КУН УЗ\nГлавная / Жамият / Самарқандда «ГАИ» ходимлари ва фуқаролар муштлашиб кетишди. Ҳайдовчи қочишга уринга\nAnonymous 07.06.2019\tЖамият Comments Off on Самарқандда «ГАИ» ходимлари ва фуқаролар муштлашиб кетишди. Ҳайдовчи қочишга уринга 56 Показы\nПред. Зеленский ўзининг истеъфоси талаб қилинган петицияга рад жавобини берди\nСледующая 10 та бренд номи: уларда яширин маъно бор


Абдуллoҳ ибн Умми Мaктум - Баҳоуддин Нақшбанд ёдгорлик мажмуаси маркази\nАбдуллoҳ ибн Умми Мaктум\nУмми Мaктум aсли қурaйшийлaрдaн бўлган, Рaсулуллoҳ билaн қaриндoш бўлган, Рaсулуллoҳ соллаллоҳ алайҳи ва салламнинг аёллар Хaдичa онамизнинг тoғaвaччaси эди. Oтaси Қaйс ибн Зoид ва oнaси Oтикa бинти Абдуллoҳ маккаликларнинг ҳурматли кишиларидан ҳисобланарди. Умми Мaктумнинг оналари Отиканинг Умми Мaктум дeб aтaлишигa фaрзaнди Абдуллoҳнинг кўзи ожиз ҳoлaтдa туғилгaни сабаб бўлган («умми» – oнa, «мaктум» – бeркитилгaн маъносида).\nАбдуллoҳ ибн Умми Мaктум кўзи oжиз киши эди. Худди Билол каби Расулуллоҳнинг муаззинлари бўлган. Қуръони каримнинг ўн oлти oяти у ҳақда туширилгaн. Набий алайҳиссалом башариятга охирги Пайғамбар этиб юборилганларидан кейин, Ислом ҳақида кўпроқ билишга бошқалар қатори Абдуллоҳда ҳам қизиқиш уйғонди. Расулуллоҳнинг айтган гапларини тинглаганидан кейин Ислом тўғри йўл эканини билди ва мусулмон бўлди. Абдулллоҳ мaккaликларнинг кўп ситамларига сабр қилди. У Рaсулуллoҳни жуда яхши кўрар еди ва у кўп вақтини Қуръoни кaримни ёд олишга сарфлар эди. Рaсулуллoҳ Исломга чақиришни биринчи бўлиб Қурaйш oқсoқoллaридан бошладилар. Бир куни Утбa ибн Рaбиъa, Шaйбa ибн Рaбиъa, Абу Жaҳл, Умaйя ибн Хaлaф ва Вaлид ибн Муғирaларнинг суҳбатига қўшилиб, улaрга Ислом дини ҳақида гапирдилар, мусулмон бўлишга чaқирдилaр.\nШу пaйт Абдуллoҳ ибн Умми Мaктум келди-да: «Ё Рaсулуллoҳ! Раббингиз сизгa билдиргaнлaрдaн мeнгa ҳaм ўргaтинг», деди. Рaсулуллoҳ қoшлaрини чимириб, юзлaрини бурдилар-да, ўгирилиб, яна Қурaйш зoдaгoнлaригa гапиришдa дaвoм этдилaр. Лекин бу Расулуллоҳнинг Абдуллоҳ ибн Умми Мактумни менсимаганлари эмасди. Бу ерда бошқа бир муҳим сабаб бор эди. Агaр Макканинг кўзга кўринган одамлари мусулмон бўлса, Ислом дини кучaяр, Пайғамбаримизнинг дaъвaти қуввaтлaнaр эди.\nЛекин Расулуллоҳнинг кутганлари бўлмади, зодагонлар насиҳатга қулоқ солишмади. Суҳбaтдaн сўнг ўринлaридaн туришлари билaн кўз oлдилaри қоронғилашди, бoшлaрини қандайдир оғир нарса босгандай бўлди. Бу ваҳий келганидан эди. Аллоҳ таоло Абдуллоҳ ибн Умми Мактум сабаб ушбу оятларни нозил қилди: «(Муҳаммад) юзини буриштирди ва юз ўгирди. Зеро, унинг ҳузурига кўзи ожиз одам келган эди. (Эй Муҳаммад!) Сиз қаердан ҳам билурсиз, эҳтимол, у (Сиздан фойдаланиб, ўз гуноҳларидан) покланар ёки эслатма олар-да, сўнгра бу эслатма унга фойда берар?!\nАммо (Сизни машғул қилган) бой кимсага эса, бас, Сиз (эът «орқага


“Навбаҳор”ни тарк этган Иньацнинг жамоадаги кўрсаткичлари\n13 июнь, 2018, 18:49 643\nИньац жорий мавсумнинг илк баҳсларида жамоанинг ўйинига унчалик киришиб кета олмади. Эндигина “Навбаҳор”га мослашганида эса жароҳат олди. Қисқаси, сербиялик форвард ўзидан кутилган ўйинни намойиш этолмади. Шу сабабли, у билан тузилган шартнома бекор қилинди. Бу ҳақда клуб матбуот хизмати хабар бермоқда.


Тошкентда Туркия Иқтисодиёт ва технологиялар университети филиали очилади | pronews.uz\nЎзбекистон Савдо-саноат палатаси ва Туркия Иқтисодиёт ва технологиялар университети ўртасида мазкур олий ўқув юртининг Тошкентдаги филиалини очиш бўйича меморандум имзоланди. Бу ҳақда палата матбуот хизмати хабар берди.\nҚайд этилишича, Ўзбекистон Президенти Шавкат Мирзиёевнинг Туркияга расмий ташрифи доирасида Анқара шаҳрида ўтказилган олий даражадаги Ўзбекистон—Туркия биринчи стратегик ҳамкорлик йиғилиши натижалари бўйича қўшма баёнот имзоланди.\nТаъкидланишича, Туркия Ўзбекистоннинг етакчи савдо шерикларидан бири саналади. Кейинги йилларда қулай инвестициявий ва ишбилармонлик муҳити туфайли Ўзбекистонда турк бизнеси вакиллари фаолияти сезиларли даражада кенгайди. Жумладан, 2019 йилда ўзаро савдо айланмаси ҳажми 2,5 миллиард доллардан ошди.\nТадбир доирасида икки давлат ўртасидаги савдо-иқтисодий алоқалар бўйича ҳам қатор келишувларга эришилди. Хусусан, Ўзбекистон Савдо-саноат палатаси ва Туркия савдо палаталари ва биржалари иттифоқи ҳузуридаги Туркия Иқтисодиёт ва технологиялар университетининг Тошкентдаги филиалини очиш тўғрисидаги меморандум имзоланди.\nМаълум қилинишича, Ўзбекистонда мазкур олий ўқув юрти филиалини очиш ташаббуси 2019 йил октябрь ойида Тошкентда бўлиб ўтган Туркий тилли давлатлар ишбилармонлар кенгаши доирасида ўтказилган музокараларда илгари сурилган ва келишилган.


«Ўзбекнефтгаз» АЖ томонидан жорий йилда маҳаллийлаштирилган маҳсулот ишлаб чиқариш, импорт ҳажмини қисқартириш ва тармоқ ҳамда ҳудудий корхонлар билан кооперация алоқаларини йўлга қўйиш борасида салмоқли натижаларга эришиб келмоқда.\nХусусан, маҳаллийлаштириш дастури доирасида умумий қиймати 959,4 млрд сўм бўлган (режага нисбатан 175,5 фоиз) ёки ўтган йилнинг шу даврига нисбатан 830,1 млрд сўмга кўпроқ маҳсулотлар ишлаб чиқарилди. Йил якуни бўйича 1 250 млрд сўмлик (режага нисбатан 145,6 фоиз) маҳсулот ишлаб чиқарилиши кутилмоқда.\nДастурга кўра, жами 13 хил турдаги янги маҳсулотлар ўзлаштирилиб, ҳисобот даврида 687,9 млрд сўмлик маҳсулот реализация қилинди. Шундан 3,14 млн АҚШ долларига тенг маҳсулотлар экспортга йўналтирилди.\nМаҳсулот реализацияси ва маҳаллий товарларга бўлган талабни инобатга олган ҳолда жамият томонидан кейинги ҳисобот йилидаги иш режасига кўра, маҳаллий ишлаб чиқарувчилар билан бирга маҳсулотларнинг янги турларини ўзлаштириш кўзда тутилмоқда. Унга кўра, 2021 йилда 20та лойиҳа доирасида умумий қиймати 3 076,8 млрд сўмлик ёки жорий йил кўрсаткичига нисбатан 300,2 фоиз кўпроқ маҳсулот ишлаб чиқарилиши режалаштирилган.\nИмпорт ўрнини босувчи маҳаллий маҳсулотларга бўлган талабни қондириш ва импортни қисқартириш дастури доирасида қиймати 214,6 млн АҚШ долларлик маҳсулотлар импорти ўрни қопланди. Бу эса ўз ўрнида дастур режасининг 112,3 фоизга бажарилиши, шу жумладан 187,8 млн доллар – маҳаллийлаштириш ҳисобига ва 26,9 млн доллар – тармоқлараро кооперация алоқаларининг йўлга қўйилиши ҳисобига амалга оширилди.\n«Ўзбекнефтгаз» АЖ Бошқаруви раисининг ташаббуси билан «Тармоқ-ҳудуд» тамойилига асосланган кооперация алоқалари ўрнатилди. Ушбу алоқалар самараси ўлароқ ҳозирда маҳаллий ишлаб чиқарувчиларни топиш, уларнинг ишлаб чиқариш қувватлари ва техник имкониятларини чуқур ўрганиш, маҳсулотларнинг янги турларини ўзлаштиришга кўмаклашиш ва албатта, улар билан кооперация алоқаларини ўрнатиш муҳим вазифа этиб белгиланган.\nТармоқлараро кооперация алоқаларини кенгайтириш, импорт маҳсулотларига бўлган талабни босқичма-босқич камайтириш бўйича ягона электрон кооперация портали орқали «Ўзбекнефтгаз» АЖ ва маҳаллий ишлаб чиқарувчилар ўртасида 522,4 млрд сўмлик 1540 та шартномалар имзоланди. Харид қилинган маҳсулот ва хизматлар республиканинг 12 та вилоятини қамраб олиб, 200 дан ортиқ тадбиркорлик субъектларини ўз ичига олади.\nИмпортдан харид қилинган 20 турдаги янги маҳсулот турларини ўзлаштириш бўйича йўл хариталари ишлаб чиқилиб, уларни амалга ошириш натижасида йил охирига қадар 6 млн долларлик импорт ҳажми қисқартирилади.\nЖумладан, апрель-июль ойларида «Глобал Хим Реагент» МЧЖ томонидан ишлаб чиқарилган маҳсулот Муборак нефть ва газ қазиб чиқариш бошқармаси қудуқларида ва газни комплекс тайёрлаш технологик қурилмасида ҳамда Ўртабулоқ-МГҚИЗ газ қувурларида ингибитор коррозия кимёвий реагенти саноат-тажриба синовларидан ўтказилиб, ижобий натижа кўрсатди.\n«Chilon Lubricants» МЧЖ томонидан редукторлар учун мўлжалланган «Chilon NVI S 680» маркали синтетик мойи ишлаб чиқарилди. Июль ойида «Uz-Kor Gas Chemical» қўшма корхонаси томонидан ушбу маҳаллий мой импорт аналоги параметрларига мослиги аниқланди. Синтетик мойини гранулаларни қуритиш ускунасида саноат-тажриба синовларини ўтказиш жорий йилнинг ноябрь ойига режалаштирилган.\nЖорий йилнинг май-июнь ойларида «Shturval» МЧЖ томонидан Муборак газни қайта ишлаш заводида маҳаллий активлаштирилган кўмир саноат-тажриба синовларидан ўтказилди ва ижобий натижага эришилди.\n«Shturval» МЧЖ томонидан ишлаб чиқарилган маҳаллий NaA маркали цеолитлар ҳозирда «УзКФИТИ» илмий-тадқиқот институти лаборатория синовларидан ўтказилмоқда. Синов ишлари ижобий натижалари асосида ноябрь ойида саноат-тажриба синовлари ўтказиш режалаштирилган.\n«Спарт Систем» МЧЖнинг босим ўлчагичлари ва босим фарқи ўлчаш датчиклари Бухоро нефтни қайта ишлаш заводи, Шўртан, Муборак нефть ва газ қазиб чиқариш, Устюрт газ қазиб чиқариш бошқармаларида саноат-тажриба синовлари ўтказилди. Унинг ижобий натижалари асосида 16 июль куни «Ўзстандарт» агентлиги томонидан маҳсулотларга мувофиқлик стандарти олинди.\nШунингдек, «Стандарт Прибор» МЧЖнинг «Floread» русумли газ, суюқлик ва пар сарфи ўлчагичлари, «Jizzakh Him Plast» ҚК МЧЖнинг «HIGH FLOW» русумли фильтрлари, «Shturval» МЧЖнинг СaA маркали цеолити, «Gidro Stanko Servivis» МЧЖнинг нефт ва газ ускуналарини ўзлаштириш бўйича ишлар амалга оширилмоқда.\nШу билан бир қаторда, инновацион ишланмаларни ривожлантириш ва ишлаб чиқаришга татбиқ этиш, шунингдек, илм-фан соҳасидаги кадрларни тайёрлаш мақсадида тармоқ корхоналари негизида илмий-тадқиқот марказини ташкил этиш концепцияси ишлаб чиқилмоқда.\nМазкур илмий-тадқиқот марказларида илмий ишланмалар, энергетика, нефть ва газ соҳасида жаҳон тенденциясига мос инновацион лойиҳалар ва уларни патентлаш, ёш кадрларнинг соҳага илмий ёндашиш кўникмаларини шакллантириш ва малакали кадрларнинг илмий квалификациясини янада ошириш каби бир неча йўналишлар қамраб олинади.\nБундан ташқари, янги инновацион ишланмаларни қўллаб-қувватлаш мақсадида республиканинг бир қатор илмий-тадқиқот институтлари билан ҳамкорлик ўрнатилган. «УзКФИТИ» билан «Газлар ва суюқликларни қуритиш ва тозалашда қўлланиладиган алюмооксид адсорбентларни шакллантириш қонуниятларини ўрганиш ва синтезлаш омилларини ишлаб чиқиш» лойиҳаси шулар жумласидандир.\nШунингдек, Умумий ва ноорганик кимё институти олимлари томонидан «Водород сульфидидан импорт ўрнини босувчи натрий сульфид олиш технологияси», «Водород сульфидидан импорт ўрнини босувчи одорант олиш технологияси» борасида олиб борилаётган илмий ишларни амалга оширишда амалий ёрдам кўрсатилмоқда.\n«Ўзбекнефтгаз» АЖ тармоқ корхоналарининг тайёр маҳсулотлари, уларга талаб этиладиган хомашё, бутловчи буюм ва материалларнинг онлайн кўргазмасини яратиш лойиҳаси сайти тайёрланди. Ҳозирги кунда сайт тест режимида фаолият юритмоқда, унга 1 500 дан зиёд маҳсулотлар намуналари юкланди. Онлайн кўргазма ўз ичига ҳар бир маҳсулотнинг виртуал 360 градусли кўриниши, шунингдек, маҳсулотнинг техник тавсифи тўғрисидаги тўлиқ маълумотларни олиши белгиланган. Бу эса ўз навбатида маҳаллий ишлаб чиқарувчилар билан кооперация алоқаларини ўрнатишда интенсивлик ва оперативлик каби омилларнинг ривожланишига ижобий туртки бўлиб хизмат қилади.\nМаълумот учун: Онлайн кўргазма алоҳида электрон платформа кўринишида ишлаб чиқилиб, маҳаллий ишлаб чиқарувчиларни «Ўзбекнефтгаз» АЖ таркибидаги ҳар бир корхона эҳтиёжи учун зарур бўладиган моддий-техник ресурслар билан кенгроқ таништириш мақсадида ташкил этилмоқда. Кўргазмадан «Ўзбекнефтгаз» АЖ таркибидаги корхоналар томонидан ишлаб чиқарилаётган саноат маҳсулотлари ҳамда улар эҳтиёжи учун зарур бўладиган маҳсулотлар, бутловчи қисм ва материаллар ўрин олади.\nУшбу кўргазма кейинчалик республика ягона электрон кооперация портали (cooperation.uz) ҳамда «Ўзбекнефтгаз» АЖ томонидан жорий этилаётган SAP ARIBA автоматлаштирилган тизимларига интеграция қилинади. Бундан ташқари, жамиятнинг расмий веб-сайтида доимий равишда жойлаштирилади.\n08:59 / 01.12.2020\n«Барчаси «Ўзбекнефтгаз» банкрот бўлиши учун қилинган. Узоқ йиллар давомида геология қидирув ишларига маблағ киритилмаган» – Алишер Султонов\n«Истеъмол ҳажми ошганда кўп узилишлар бўлмоқда» - «Ўзбекнефтгаз» раиси ўринбосари\n21:59 / 30.11.2020\nЧиноз нефт базасидаги ёнғинда 6 киши жароҳатланган. Энергетика вазирлиги жабрланувчилар йўқлигини маълум қилганди


Сурункали чарчоқ синдроми • NeMolchi.uz\nBosh sahifa Jabrlanganlarga maslahat Сурункали чарчоқ синдроми\nСурункали чарчоқ синдроми\nЧарчоқ, уйқучанлик, хавотир, дўстлар дийдоридан узоқлашиш, тана ҳароратининг сабабсиз ошиши, томоқ оғриғи ва мушаклардаги оғриқ… Сурункали чарчоқ синдроми ушбу белгилар орқали намоён бўлади. Хўш, бу ҳолатни енгиш учун нима қилиш керак?\nСурункали чарчоқ синдроми 20-45 ёш оралиғидаги инсонларни исканжага олади. Ушбу тоифадаги одамлар ўта кучли юкламалар оқибатида стрессга мойил бўлади: масалан, ўқиш, иш, уй юмушлари, бетартиб кун тартиби каби.\nЛекин тиббий мутахассисларда бошқа фаразлар ҳам йўқ эмас. Қизиғи, бу сабаб вирус билан боғлиқ. Масалан, баъзи экспертлар сурункали чарчоқ синдромини герпес вируси келтириб чиқаради, дея ҳисоблайди.\nАйнан қайси дамда унга дуч келганингизни топиш жуда қийин. Чунки сурункали чарчоқ синдроми белгилари изчиллик билан ривожланиб боради ва уларни биз кўпинча оддий чарчоққа ўхшатамиз. Илгари фаол бўлган одам кутилмаганда қуйидаги ҳолатларга дуч келади:\nУйқу ва ҳордиқдан кейин ҳам ўтиб кетмайдиган толиқиш;\nХотира сусайиши, диққат жамлай олмаслик;\nИш қобилиятининг пасайиши;\nУйқу бузилиши: уйқуга кетишнинг қийинлиги, тез-тез уйғониш, кундузги уйқучанлик;\nАсабийлик, хавотир, апатия, тушкунлик;\nЎРВИнинг бошқа белгиларисиз ҳарорат кўтарилиши;\nТунда кўп терлаш;\nБошқа касалликларга боғлиқ бўлмаган ҳолда лимфа безларининг катталашуви;\nМабодо ушбу белгилар кўп вақт давомида ушланиб турса, демак, мутахассисга мурожаат қилиш керак. Чунки организмнинг муттассил зўриқиши оқибатида биринчи галда иммун, асаб ва эндокрин тизими шикастланади.\nЁмон экологик шароитларда ишловчи ёки яшовчи инсонлар;\nкам дам оладиганлар;\nоилада ёки ишда доимий стресс қурбонлари;\nирсий мойиллиги борлар;\nаччиқ, шўр, ширин таомларни ҳуш кўрувчилар (нотўғри овқатланадиганлар);\nкам ҳаракат қилувчилар;\nяқинда умумий наркоз олган ёки нурланганлар;\nгаджетлар ва айниқса, ижтимоий тармоқларга қарам кимсалар хавф гуруҳидагиларга киради.\nСиндромни енгиш мумкинми?\nАфсуски, ушбу дардни бир зумда аритадиган сеҳрли дорининг ўзи йўқ. Лекин сурункали чарчоқ синдромидан кейин тикланиш учун ёрдам берадиган бир нечта тавсиялар бор:\nМеҳнат ва ҳордиқ мутаносиблигига риоя қилинг. Кечқурун бўшаштирчи ванналар қабул қилинг, хонангизни шамоллатинг, ҳеч қандай фаол юмуш билан шуғулланманг. Уйқудан икки соат олдин гаджетлар ҳақида унутинг. Экранларнинг кўк ранги мелатонин (уйқу гормони) синтезини бузади, уйқу фазаларига таъсир қилади.\nГаджетлар ва ижтимоий тармоқлардан фойдаланиш вақтини қисқартиринг. Ушбу тавсияга риоя қилишга уриниб кўринг, шунда фойдали юмушларга кўпроқ вақтингиз қолаётганига амин бўласиз, яъни яқинлар билан мулоқот, дам олиш кабиларга. Натижада кайфият билан уйқу яхшиланади, мия фаолияти тикланади.\nИжтимоий тармоқларда одамлар турли машҳурлар, блогерларнинг ҳаётини кузатади — аслида эса улар ҳаёти «тасвир»дан иборат бўлган бегона инсонлардан ўзгаси эмас. Шунга қарамай, кузатувчилар ўз ҳаётини уларники билан таққослай бошлайди, тақдиридан кўнгли тўлмайди, хавотири кучаяди. Бу ҳолатга қарши кураш йўллари мавжуд:\n— телефонда кунлик тайминг ўрнатинг;\n— интернетда беҳуда вақт йўқотмаслик учун, максимал фойдали контентга аъзо бўлинг (масалан, касбга доир ёки билим берувчи манбалар).\nКўпроқ ҳаракат қилинг. Ҳаракат «қувонч гормони» серотонин ишлаб чиқарилишини оширади. Сузинг, рақсга тушинг, югуринг, шунчаки юринг, муҳими кучингиз етганини бажаринг, ортиғини эмас ва машғулотлар ижобий ҳиссиёт келтирсин.\nЖиддий ҳолатларда эса, албатта шифокорга боринг.\nОвқатланиш тартибингизни бойитинг. Миянинг нормал фаолияти учун қуйидаги қувват манбаи зарур:\n— Омега-3 ёғ кислоталари (балиқ маҳсулотлари, ёнғоқ, брюссель карами);\n— лецитин (жигар, дуккаклилар, зайтун ёғи, кунгабоқар ёғлари, творог, яшил нўхат, салат барги);\n— В гуруҳи дармондорилари (тухум сариғи, гўшт, балиқ, ёрмалар, банан).\nМедитация қилинг ва нафас олиш машқларини бажаринг. Бу қон айланиши ва моддалар алмашинувини яхшилайди.\nМиянгизни фаоллаштиринг. Хотира ва диққатни оширувчи машқлар кўп. Улар иш самарадорлигини ошириши мумкин. Мазали таомлар тайёрланг, янги сўзлар ёдланг, суратларни томоша қилинг ва деталларни эслаб қолинг, бир вақтнинг ўзида икки хил аудиокитобни тингланг.\nПсихотерапия. Бу билан шифокор шуғулланади. Фақат вақтида мурожаат қилиш керак.\nДаволаниш жадвалига риоя қилинг. Ҳеч қачон мустақил даволанишга уринманг.\nМуҳими, ўзингизга эътиборлироқ бўлинг ва соғлиғингиз ҳақида қайғуришга албатта, вақт топинг.